text:
1919 Il tratât di pâs di Saint Germain
Il cjapitul V dal tratât di Saint Germain al previôt l’ûs de lenghe minoritarie denant de cort e te istruzion elementâr, e il finanziament di ativitâts sociâls e culturâls de minorance.
1920 Dôs setemanis prin dal plebissît, il guvier carinzian al promet di tutelâ la lenghe e la culture dai slovens. Pe propagande, al dopre la lenghe slovene.
10 di Otubar dal 1920, plebissît.
Te Basse Carinzie, il 59% al vote pe Austrie. Di chel, ancje il 40% dai slovens.
1945 La Austrie sot la ocupazion aleade
Daûr dal model dai Grisons, si introdûs la istruzion bilengâl obligatorie te regjon in cuestion. Il sloven al devente obligatori ancje pai todescs.
1955 Il Tratât di Stât
Cul Tratât di Stât si torne a la Austrie la sovranitât plene. L’articul 7 dal Tratât al tutele i slovens in Carinzie e in Stirie, e i cravuats tal Burgenland; al sigure il dirit di meti sù organizazions, riunions e stampe, la istruzion elementâr e secondarie e l’ûs uficiâl de lenghe minoritarie, la segnaletiche bilengâl e la improibizion di ativitâts cuintri la minorance.
1957 A permetin di gnûf lis ativitâts de organizazion nazionâl todescje Heimatdienst.
1958 La leç scolastiche pe minorance
La leç scolastiche pe minorance (Minderheitenschulgesetz) e la leç sul ûs denant des autoritâts judiziariis (Gerichtssprachengesetz) a fasin calâ il sloven obligatori in Carinzie: dai 12.000 fruts, 10.000 si son disnotâts de scuele bilengâl. La lenghe si tire indaûr de vite publiche.
1976 Assalt ai cartei
Il guvier Kreisky, cu la leç Ortstafelgesetz, al proviôt a meti sù in 205 lûcs i prins cartei bilengâi. La cuote minime necessarie e je il 20% di popolazion di minorance.
Lis «fuarcis todescjis», cul supuart publicistic dal Heimatdienst, a rispuindin cul «assalt ai cartei» (Ortstafelsturm). I cartei no vegnin metûts sù.
1976 «Volksgruppengesetz»
Il 7 di Lui dal 1976 e je fate buine la leç gjenerâl su lis minorancis «Volksgruppengesetz». Si scree la funzion dai conseîrs di minorance (Volksgruppenbeiräte), cun competencis vonde limitadis. Pe segnaletiche bilengâl, e vâl la cuote minime dal 25%.
1977 Decret su la topografie
Cul decret su la topografie (Topographieverordnung), la aplicazion de leç su la segnaletiche bilengâl e devente pussibile. A vegnin metût sù i prins dai 91 cartei in Carinzie.
1992-93 Ai ongjarês di Viene, ai slovacs (1992) e ai Roms e Sinti (1993) ur ven ricognossût il status di minorance nazionâl.
1997 Cuntune decision dal Cort Costituzionâl (23.12.1997) la lenghe cravuate e devente lenghe uficiâl in sîs dai siet distrets dal Burgenland.
2000 I prins cartei bilengâi par todesc e par cravuat
La cuestion de segnaletiche si môf ancje tal Burgenland. A vegnin metût sù i prins cartei bilengâi (51) su la base dal decret dal 1977.
2001 Dopo che l’avocat sloven Rudi Vouk al veve mostrât la ilegjitimitât de segnaletiche monolengâl, la Cort costituzionâl e scancele la leç su la segnaletiche dal Volksgruppengesetz (1976) che e previodeve la cuote dal 25% de popolazion di minorance necessarie pe segnaletiche bilengâl, ridusintle al 10%. E impon tal 2001 la instalazion dai cartei che a mancjin.
2009 Ancje la grande coalizion sot il cancelîr socialdemocratic Werner Faymann e cîr une soluzion di compromès. Lis organizazions dai slovens a domandin di meti sù i cartei che a mancjin, daûr la decision de Cort Costituzionâl.
Janez Erat
TERITORI – AUSTRIE. 90 agns di bataiis............
1919 Il tratât di pâs di Saint Germain


c: text/html

text:
Cividât
Home Trois Troi Furlan Cuarte tape Cividât
Castelmonte - Masarolis
Località attraversate
Fondât dai Romans tor dal 50 p. di C. che i àn dât non Forum Iulii (che dopo al è passât a dut il Friûl), Cividât al è cognossût di ducj tant che la "citât dai Langobarts" pai tancj tesaurs di art riferibii ae epoche de lôr dominazion.
Steme comunâl
di Cividât
Castelmonte - Masarolis
Località attraversate
Steme comunâl
di Cividât
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari

robotstxt: allowed

filter: keep


text:
La vision de tiere01 di Zenâr 2006
Une tradizion rabiniche e dîs che Mosè, famei di Diu, al è muart te regjon di Moab cu la bussade di Diu. Cheste bussade e po vê doi significâts. Un leterâl: Diu al à metude la sô bocje a contat cu la bocje di Mosè e i à supade lanime. La seconde e je simboliche: Mosè al è muart cence dolôr e cence pene parcè che Diu i faseve viodi, in chel moment, la tiere de promesse.
Il ricuart visîf dai lûcs de Tiere sante al à compagnât di simpri, in vite e in muart, i fîs dIsrael te lôr dispersion. Un paesaç de Palestine, piturât o ricamât, al jere un furniment golôs e preziôs in ogni cjase ebraiche. Tancj di lôr a lassavin un splaç vueit inte parêt par ricuardâ Gjerusalem, che a sintivin la mancjance e la lontanance. E jere, tal popul ebraic, une usance unevore comovent. Chei che il distin o la tristerie dai oms ju vevin dispierdûts fûr dIsrael a tignivin simpri pront un sacut di tiere de Tiere sante, che ur vignive sborfade sui vôi a pene che a davin lultim respîr. Cussì a viodevin, magari dome in spirt, la tiere e la citât des lôr bramis.
Un che nol podeve vivi cence la vision de Tiere sante al è stât Abraham Moshe Luntz, un dai plui grancj esperts su Israel dal Votcent, specializât in storie e gjeografie de Tiere sante, sore dut di Gjerusalem. Al è stât un grant studiât e al à publicât une cincuantine di libris sul argoment. Luntz al faseve ancje di guide turistiche di Gjerusalem pe int di riguart, content di spartî cu lôr i tesaurs de sô cognossince e il so amôr pe citât.
Rivât a 25 agns, i miedis i diserin chal veve une brute malatie tai vôi, robe vonde usuâl in chei timps. Lu consearin di fâsi operâ tal forest. Prime di imbarcjâsi par Viene, là che a varessin vût di operâlu, al passà dîs dîs su lis teracis de citât sante a passisi di ogni paricolâr e a bevi fin lultime spere di lûs. Al tornà di Viene sîs mês dopo. Loperazion no jere lade pulît e al jere restât vuarp dal dut. Poben, par altris cincuantagns al continuà a scrivi e a compagnâ a visitâ la citât. Lui, vuarp, al mostrave e al spiegave ogni contrade e ogni gossigne, ogni cjanton e ogni lûc ancje il plui platât che lui al continuave a viodilu cui vôi da lanime. La int si maraveave di chest fat straordenari. Pensant ben, però, e capive il significât dal eufemisim che in aramaic si dà al vuarp: plen di lûs. Abraham al viveve inmò di chê lûs che al veve fat il plen prime di sprofondâ tune tenebre che par lui e jere relative, parcè che no i veve puartât vie la vision consolant de sô tiere e de sô citât.
O ai volût ripuartâ chest fat cussì significatîf par dî che il Signôr al premie cu la viste interiôr chei che ju prove cu la pierdite de viste esteriôr. Te sô misericordie, si impegne a lusî te lôr anime e a indreçâ i lôr pas. Ma ancje par dî limpuartance de memorie dai lûcs de nestre vite passade, che nus permet in cualchi maniere di no cjonçâ il leam cu la tiere des nestris lidrîs e des nestris primis e plui impuartantis esperiencis. Ma par vê memorie dai lûcs, tocje cjalâju cun atenzion, cui vôi ma prime ancjemò cul cûr, par che si stampin ta lanime prime che tal cuarp. Al è ce che a fasevin i nestris paris e vons cuant che a scugnivin bandonâ cjase, glesie, simitieri, paîs, Furlanie, par lâ a furtune di Diu in tieris forestis, là che il pan, cuant che and jere, al veve siet crostis. O vuei sperâ che i miârs e miârs di nestris fradis sparniçâts pal mont a vedin sierât in pâs i lôr vôi stracs e lagrimîts cu la contemplazion spirtuâl de tiere de lôr anime. E je la bussade che Diu ur dà ai siei fameis cuant che al è stuf di viodiju a tribulâ.


text:
Cui aial bisugne di une zornade di lavôr di 12 oris? Cui podaraial lavorâ di plui un doman? E ce ur rivaraial ai lavoradôrs sore chest? La gnove propueste di leç ise un atac frontâl ai lavoradôrs o un mieç di sorevivence pai datôrs di lavôr? Si rivaraial a un siopar gjenerâl e duncje ae fin de pâs sociâl? Chestis a son lis cuistions che a fasin discuti sindicâts e politics e che za di un pôc di timp a cjapin ducj i media austriacs.
Cun di fat, il guvier austriac al à in man la cuistion ingredeade de modifiche de leç sul orari di lavôr. A chest proposit, inte ultime setemane di Jugn si à decidût di slargjâ l’orari a 11 o 12 oris in dì su base volontarie; ma chest no ur baste a chei che i fasin cuintri ae leç: a pretindin che il lavôr sore lis 320 oris ad an di straordenari al continui a restâ leât ae aprovazion dal consei di fabriche. La scanceladure dai “straordenaris speciâi” di someti a aprovazion, che ancje in dì di vuê a van fin a un massim di 460 oris ad an, al volarès dî che si podarà pretindi plui dispès di lavorâ sore il normâl, ven a stâi di rivâ des 9 aes 12 oris in dì, ancje se chest al sarà “volontari”: di fat, il singul lavoradôr al à mancul pussibilitâts di fâ cuintri o di contindi il dâ e il vê in confront al consei di fabriche. La stesse robe e sarès pes zornadis di fieste e pes domeniis, e cussì pal avignî no coventaran plui regolaments speciâi par podê lavorâ fin a un massim di 4 zornadis di fieste ad an.
Cussì no si podaran plui madressi decisions jenfri i lavoradôrs e lis lôr rapresentancis, che a vegnin savoltadis sul prudelâju, e cun di plui no saran nancje siguradis misuris justis di compens pal lavôr di plui. Chescj a son di fat i ponts plui ruspis de discussion e a àn puartât 100.000 lavoradôrs austriacs a lâ in place a Viene sabide ai 30 di Jugn.
La proteste e jere indreçade massime cuintri di doi aspiets. Di une bande, cuintri dal slungjament dal orari di lavôr massim a 12 oris, che nol sarà plui in dipendence di dibisugnis temporanis e straordenaris. Ancje se chest slungjament al sarà su fonde volontarie, si à pôre che i lavoradôrs no podaran sielzi e a saran tignûts sot scorie.
Di chê altre, lis cjamaris dal lavôr, i sindicâts e lis oposizions a protestin par vie dal fat che cu la gnove leç si sledrosin lis manieris che i lavoradôr a àn di decidi insiemi: un doman i pats aziendâi a podaran inmò jessi, ma no saran obligatoris e chest al podarà puartâ ancje a scancelâ chei che za a esistin.
Dongje di chest, i contrats coletîfs no varan plui di meti dentri regulis su la determinazion dai compens o des indenitâts.
Ai 5 di Lui stât il consei nazionâl – cuasi ae unanimitât – al à fate buine in dut la propueste, dome cu la variazion che la disposizion e jentrarà in vore bielzà dal Setembar dal 2018, impen che dal Zenâr dal 2019. E intant si fevele za di ridusi di 5 a 4 lis setemanis di feriis pai lavoradôrs, stiçant cussì altris protestis, che a fasaran deventà plui “cjalt” il clime austriac. ❚
Barbara Cinausero
AUSTRIE. Fin a 12 oris di lavôr in dì. Guvier de bande dai “parons”............
Cui aial bisugne di une zornade di lavôr di 12 oris? Cui podaraial lavorâ di plui un doman? E ce ur rivaraial ai lavoradôrs sore chest? La gnove propueste di leç ise un atac frontâl ai lavoradôrs o un mieç di sorevivence pai datôrs di lavôr? Si rivaraial a un siopar gjenerâl e duncje ae fin de pâs sociâl? Chestis a son lis cuistions che a fasin discuti sindicâts e politics e che za di un pôc di timp a cjapin ducj i media austriacs.


text:
E ce colâ di fueis sui cjamps, sui orts,
e rodolâsi muartis pai rivâi!
Chês fueis che il mês di mai,
verdis sui rams tra i flôrs,
vevin tante braure,
cumò pe strade scure
scrosopantji daûr fasin paure.
Ce sunâ du cjampanis pai paîs
vicins e lontans!…
Emilio Nardini (1862-1938).
Avocat di Udin in cubie cul innomenât om politic Josef Girardini, al è stât ancje gjornalist e polemist. Al à vût scrit epigrams satirics, comediis umoristichis e poesiis lirichis. La sô poesie salacor plui famose, Lis stelis, e je stade musicade di Arturo Zardini e, intai nestris dîs, le cjante ancje Lino Straulino.
par cure di Laurin Zuan Nardin
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
“In chescj timps li che popui e nazions a cjapin cussience de lôr identitât, che a mostrin di cjapâ in man il lôr destin, al ven fûr simpri di plui a clâr che a fâ cuintri des nazions storichis e de identitât dai popui no je dome une politiche centraliste e antinazionalitarie ma la forme Stât stesse”.
◆ Cussì l’incipit di cheste gnove vore di Fabian. Lis pagjinis a son mancul di cent e cincuante ma tant penzis che al è dificil furnî une idee complessive, par vie che lis pistis di leture a son tantis. O segnalìn dome cualchidune:
– il Stât, cemût che lu intindìn nô, nol è simpri esistût: al à vût un inizi e al varà une fin.
– Intune societât cence Stât (come in te Ete di Mieç), la vite de int e jere dal dut diferente di chê di cumò: no jere une monede uniche, nol jere un esercit regolâr, il dirit si basave su la consuetudo e no suntune leç erga omnes, no esisteve une paie stabile pai lavoradôrs e v.i. Al jere un mont policentric li che l’om al viveve in societât, no dome te societât (p. 43).
– Cuant che si fevele di Imperi roman bisugnarès pensâ che il tiermin ‘Imperi’ al veve une acezion diferente di chê corinte.
– Lis jacqueries, vâl a dî i riviei che a son sclopâts tacant dal secul XIV un pôc pardut in Europe, no partivin simpri dal popul, anzit dispès a jerin saborâts dai nobii, che no sopuartavin il slargjâsi dal podê centralizât.
– Un rûl une vore impuartant inte costruzion dal Stât moderni lu àn vût lis trê confessions religjosis post riforme (calvinisim, luteranisim, catolicisim) e pensadôrs tant che Marsili di Padue, Macchiavelli, Bodin, Althusius, Hobbes, Locke, Rousseau (par ognidun di chescj, une analisi puntuâl).
– La Rivoluzion francese e à butât jù la monarchie, ma di fat e à cjapât su di se la forme centraliste dal Stât che propit la monarchie assolude (cun Richelieu e Mazarin) e veve fondât.
Jenfri mil altris sugjestions che il libri al ufrìs, e va segnalade la tesi interessante che, intal superament e inte trasformazion de idee stesse di Stât, e varà une precise funzion la lenghe. Ma “Une lenghe e cres il so status dome se i contignûts che e je in stât di esprimi a proietin e a progjetin une vision altre dal mont” (p. 134). Che al è propit ce che Fabian al à fat cun cheste sô opare e cun chês altris che al va indenant a dâ fûr come la ultime jessude, “La art e lis sôs funzions”. ❚
Fabian Ros, La invenzion dal Stât, Udin 2017Laurin Zuan Nardin
“In chescj timps li che popui e nazions a cjapin cussience de lôr identitât, che a mostrin di cjapâ in man il lôr destin, al ven fûr simpri di plui a clâr che a fâ cuintri des nazions storichis e de identitât dai popui no je dome une politiche centraliste e antinazionalitarie ma la forme Stât stesse”.


text:
Cocâl
I cocâi (non sientific Laridae) a son une famee di ucei di mâr dal ordin dai Caradriiforms. Il gjenar principâl di cheste famee al è il Larus. Ancje se a son ucei di mâr, a si cjatin diviersis coloniis di cocâi sui grancj lâcs e dispès a si viodin ancje a une cierte distance dal mâr, in cercje di alc di mangjâ.
I cocâi a son ucei di mâr cun alis lungjis e becs robuscj, a voltis un tic incurvâts. Lis alis a son par solit blancjis, grisis o neris, ma ancje maron tai zovins. A seconde de specis un cocâl al à di spietâ tra doi e cuatri agns par rivâ a vê i colôrs dai adults. Oltri a lis alis, in chest periodi a cambiin ancje i colôrs des penis, dal bec, des çatis e dai voi.
Ciertis specis a cambiin il colôr des plumis cu la stagjon; no si rive a distingui dal plumaç il ses dai cocâi.
I cocâi a vivin di solit in coloniis, a fasin il nît dilunc lis cuestis o in zonis umidis e aghis internis. A mangjin pes, ûfs, piçulis carognis, robe di mangjâ restade; dongje a chest, a si nutrissin ancje cun insets grancj (svuarbecjavai) o piçui (furmiis volantis par esempli) o viers (par esempli daspò che i contadins a passin cun la vuarzine tai cjamps).
In Friûl[cambie | modifiche il codiç]
I cocâi a son une vore frecuents inte Lagune di Grau e Maran, e in dute la Basse furlane, soredut di unvier.
Leams esternis[cambie | modifiche il codiç]
- (inglês) Pagjine cu la descrizion des specis


text:
Acès ai documents aministratîfs
Cemût fâ: I citadins che a àn la necessitât di vê informazions o di otignî une copie dai documents aministratîfs su lis ativitâts e/o i ats dal Comun a puedin presentâ une domande scrite, in cjarte semplice, motivant in maniere complete la domande. La domande e à di contignî, in plui des gjeneralitâts di cui che al fâs domande, la indicazion precise dal document che si vûl vê, specificant se la copie e à di jessi dade in bol, in cjarte semplice o in copie autenticade. Tal câs che dopo de verifiche des condizions di amissibilitât di bande dal/de responsabil/e dal procediment, la domande e risultàs iregolâr, la Aministrazion comunâl e à di dâ comunicazion di chest a cui che al à fât domande. La concession in copie di documents e je subordenade al rimbors dal cost di riproduzion, salvis lis disposizions in vore a rivuart di bol e di dirits di ricercje e visure. La documentazion dal paiament fat e varà di jessi presentade tal moment che si cjolarà copie dal document domandât.
Cui puedial domandâ: I citadins che a àn la necessitât di vê informazions e di cognossi e/o vê copie dai documents aministratîfs e ognidun che al dimostre di vê un interès pe tutele des situazions che a àn rilêf dal pont di viste juridic.
Modui: Cjale il modul che si pues discjariâ par esercitâ il dirit di acès.
Trop timp che al covente: Il timp massim che si à par davuelzi la domande al è di 30 dîs.
Riferiments normatîfs: Leç 241/90 e modifichis seguitivis e integrazions; Regolament comunâl dal dirit di acès ai documents aministratîfs; DPR ai 12 di Avrîl 2006 n. 184


text:
Bertiûl al à celebrade la sô pome plui nobile cu la edizion numar 62 de Fieste dal Vin, organizade de Pro Loco dal puest in colaborazion cu la Regjon Autonome Friûl Vignesie Julie, cu la Provincie di Udin, cul E.R.S.A. e cun altris Ents e Associazions come “La Patrie dal Friul” che e à preparât il so “bancut” dongje de Enoteche centrâl.
VINS DOC PAR UN FURLAN DOC_Ancje chest an, pes viis dal paîs, a jerin barachins colorâts par dâ fûr e par promovi vins e prodots agrialimentârs, intratigniments, mostris, cunvignis e musiche, che a àn fat “tipichementri furlane” la manifestazion nassude intal 1950 a cjaval de ricorence religjose di Sant Josef, il “pai” par antonomasie. Propit tancj paris, in chei agns dûrs, a àn lassât il Friûl cirint ocupazion. I emigrants intai agns a son deventâts rapresentants naturâi de enogastronomie furlane in milions di cjasis di Camberra a Colonie Caroya, dal Canada ae Svuizare. A un furlan celebri intal Mont al è stât cussì dedicât il premi 2011: “Vins DOC par un furlan DOC”. La Comission – vuidade dal President dal Ente Fiuli nel Mondo, Piero Pittaro – e à individuât tant che “Persone che si è distinte tra chês altris pal contribût ae cognossince dal vin e de culture furlane e par un afiet particolâr ae nestre tiere”, Alessandro Ortis.
ALESSANDRO ORTIS_ Nassût a Udin intal 1943, al è un Inzegnîr Nucleâr che al à vût rûi clâf in aziendis tant che Zanussi, Pirelli, ENI, Enel, e v.i. Dal Dicembar dal 2003 al 2010 al è stât President de Autoritât pe energjie eletriche e il gas, favorint la liberalizazion dal marcjât e promovint une miôr eficience dal marcjât eletric. La impuartante incarghe inte Autority no lu à dut câs puartât lontan dal Friûl: a son stâts numerôs in chescj agns i incuintris istituzionâi e tecnics par potenziâ la rêt energjetiche regjonâl intune vision europeane.
A son stâts desenis ancje i ricognossiments assegnâts al dirigjent (il Fogolar Furlan di Rome intal 2004 lu à onorât dal “Premi Giovanni da Udine – Presince Furlane a Rome”) ma chel di Bertiûl par Ortis al è stât un moment comovent: «Cheste enoteche e jere une cjase di contadins, cheste sale une stale. Par un furlan ator pal mont come me ricevi intun puest cussì, e dai furlans, un premi al è une grande emozion. Nô o rapresentìn cui fats e cul lavôr la nestre int».
Daniele Martina
ATUALITÂT – Alessandro Ortis premiât a Bertiûl............
Bertiûl al à celebrade la sô pome plui nobile cu la edizion numar 62 de Fieste dal Vin, organizade de Pro Loco dal puest in colaborazion cu la Regjon Autonome Friûl Vignesie Julie, cu la Provincie di Udin, cul E.R.S.A. e cun altris Ents e Associazions come “La Patrie dal Friul” che e à preparât il so “bancut” dongje de Enoteche centrâl.


text:
Scjatule di dimensions mediis, adate par tignî dentri e traspuartâ sîs o plui butiliis. La lôr struture fuarte e je adate par imbalâlis e par metilis in tasse, propit par vie che si doprin materiâi resistents e di alte cualitât.
La pussibilitât di adatâ la fusteladure e di burî fûr progjets grafics studiâts ad hoc, a garantissin ai nestris Clients di podê vê un packaging unic, che si olme subit ta ogni buteghe.
I progjets grafics cui packaging di cheste pagjine a son stât fats pai nestris Clients, e lis imagjins a vuelin dâ une mostre di esemplârs difarents, cui lôr aspiets tecnics, che o sin in stât di produsi.


text:
I furlans a fasìn il prin pas par jentrâ inte rêt europeane plui impuartante par chel che al rivuarde lis politichis pes lenghis minorizadis. Cun di fat, l’Ufici di presidence dal Consei regjonâl al à decidût di aderî ae NPLD, o sei la Rêt par promovi la diversitât linguistiche. Si fevele di une istituzion europeane impegnade tal cjamp de politiche e de planificazion linguistiche là che a son dentri guviers statâi e regjonâi, ONG, universitâts e associazions impegnadis inte promozion des lenghis minorizadis. La Rêt e je impegnade intal mostrâ la diversitât linguistiche tant che une oportunitât, tant che imprest centrâl pal svilup personâl, sociâl e economic di dute la Europe, in plui che jessi un jutori pal dialic interculturâl. La istituzion e lavore dongje de Comission europeane par saborâ chestis finalitâts e e jude il scambi di buinis pratichis intal cjamp des politichis linguistichis tra aministradôrs, professioniscj e esperts. In dì di vuê inte Rêt a son dentri tant che membris a plen dirit il guvier de Republiche di Irlande, i guviers dal Gales, de Catalogne, de Comunitât Autonome Basche, de Navare e de Galizie, la Coletivitât Teritoriâl Corse, la Provincie de Frisie, l’Ufici public de lenghe bretone e il Folktinget, che al rapresente la comunitât svedese de Finlande. Plui lungje la liste des realtâts associadis, là che o cjatìn, tra i altris, ancje il Parlament sami de Finlande, lis universitâts di Stocolm e Cardiff, l’istitût Mercator, l’Istitût di Studis Ocitans e la Academie Frisone. ❚
✒ internazionalitari.blogspot.com
Friûl: il Consei regjonâl al jentrarà intal NPLD............
I furlans a fasìn il prin pas par jentrâ inte rêt europeane plui impuartante par chel che al rivuarde lis politichis pes lenghis minorizadis. Cun di fat, l’Ufici di presidence dal Consei regjonâl al à decidût di aderî ae NPLD, o sei la Rêt par promovi la diversitât linguistiche. Si fevele di une istituzion europeane impegnade tal cjamp de politiche e de planificazion linguistiche là che a son dentri guviers statâi e regjonâi, ONG, universitâts e associazions impegnadis inte promozion des lenghis minorizadis. La Rêt e je impegnade intal mostrâ la diversitât linguistiche tant che une oportunitât, tant che imprest centrâl pal svilup personâl, sociâl e economic di dute la Europe, in plui che jessi un jutori pal dialic interculturâl. La istituzion e lavore dongje de Comission europeane par saborâ chestis finalitâts e e jude il scambi di buinis pratichis intal cjamp des politichis linguistichis tra aministradôrs, professioniscj e esperts. In dì di vuê inte Rêt a son dentri tant che membris a plen dirit il guvier de Republiche di Irlande, i guviers dal Gales, de Catalogne, de Comunitât Autonome Basche, de Navare e de Galizie, la Coletivitât Teritoriâl Corse, la Provincie de Frisie, l’Ufici public de lenghe bretone e il Folktinget, che al rapresente la comunitât svedese de Finlande. Plui lungje la liste des realtâts associadis, là che o cjatìn, tra i altris, ancje il Parlament sami de Finlande, lis universitâts di Stocolm e Cardiff, l’istitût Mercator, l’Istitût di Studis Ocitans e la Academie Frisone. ❚


text:
08 marzo 2010
Auguris
A son passâts 4 agns che o ai screât il blog e come in chê volte, e tal 2007 e tal 2008, e tal 2009, o fâs i auguris prin di dut a lis feminis, ma ancje a chest gno blog: parcè che nol è nuie di miôr che fâ fieste in compagnie.
Fasint un belançut di chescj agns o scuen ameti di vê vude tante sodisfazion parcè che tantis a son stadis lis manifestazions di preseament, ma ce che mi à fat plui plasê al è stât che divierse int e à cjapade la stesse strade. Un grazie o scuen dîlu al Dree, il prin blogarin furlan.
In pôc timp al è gambiât tant: il Furlanist al à sierât, i blogarins (ancje chei par furlan) a àn tacât a doprâ altris socialnetworks, ma l'impuartant al è vê slargjade la presince de lenghe furlane intun mieç di comunicazion come Internet, ma no dome istituzionâl. Bon, cumò vonde fâ i seriôs e vie a fâ fieste, spietant il prossin compleblog!
Fasint un belançut di chescj agns o scuen ameti di vê vude tante sodisfazion parcè che tantis a son stadis lis manifestazions di preseament, ma ce che mi à fat plui plasê al è stât che divierse int e à cjapade la stesse strade. Un grazie o scuen dîlu al Dree, il prin blogarin furlan.
In pôc timp al è gambiât tant: il Furlanist al à sierât, i blogarins (ancje chei par furlan) a àn tacât a doprâ altris socialnetworks, ma l'impuartant al è vê slargjade la presince de lenghe furlane intun mieç di comunicazion come Internet, ma no dome istituzionâl. Bon, cumò vonde fâ i seriôs e vie a fâ fieste, spietant il prossin compleblog!
Nessun commento:
Iscriviti a: Commenti sul post (Atom)


text:
Politichis adizionâls
-
Il consei si fasarà cjalantsi in muse ogni an a Novembar. La regjon e dipendarà de posizion dai membris dal consei di volte in volte. O fasarìn riunions di persone ancje al Flock e DevConf.CZ pai membris dal consei presints.
-
Fedora Magazine al è il sît pes comunicazions ai utents e il Blog de comunitât al è il sît pes comunicazions ai colaboradôrs.
-
Il consei al sosten une miôr eficience te infrastruture par fâ in mût che al vegni fat di plui, ancje cuant che chest al significhe lâ vie de infrastruture ospitade “in cjase” e mantignude di bessôi.
-
Il progjet Fedora al desidere puartâ indenant il software libar e viert e, tant che cuistion pragmatiche, o ricognossìn che vuê cualchi esigence infrastruturâl e pues vignî sodisfate miôr cun struments che no son libars e a son sierâts. Duncje il consei al p ben disponût tal acetâ struments sierâts o no-libars inte infrastruture di Fedora cuant che nol è pratic doprâ o no son disponibii struments vierts e libars.
-
Viodût che o din valôr ae partecipazion pitost che ae burocrazie rigorose (fondament 'Amîs' - Friends par inglês), i candidâts pes elezions di Fedora a puedin jessi acetâts jenfri un periodi resonevul daspò il tiermin. Dut câs, viôt che chest al podarès significâ jessi fûr des intervistis su Fedora Magazine, riunions e altris oportunitâts par fâsi campagne promozionâl.
-
Il consei nol fâs obiezions a events tignûts in lenghe locâl o in inglês e si puedin tignî events separâts se si à plui publics. O sburtìn i organizadôrs di events a specificâ la lenghe(-is) pal lôr event.
-
I bêçs dal belanç no spindûts tal program dal event di 150$ a vignaran inserîts tal belanç dal consei ae fin di ogni trimestri fiscâl.
-
Il consei di Fedora al pues sielzi di ritirâ il supuart di Fedora a events o altris ativitâts che a implichin il patrocini o l’ûs des marchis di Fedora, tal câs che al determini che la partecipazion no je tai interès dal progjet Fedora. Lis decisions di ritirâ il supuart a vignaran publicadis in sedis dopradis di norme pes decisions consiliârs. La delibere e lis motivazions pe decision a àn di sei publichis par ce che al è pussibil. Il consei si impegnarà cul comitât/grup/scuadre che al è coinvolt cul event in cuistion par sigurâsi che il lôr pont di viste al sedi considerât.


text:
I pionîrs de cooperazion furlane no son cetant preseâts inte Patrie. Ancje di resint o vin viodût, sui nestris mieçs di comunicazion, un dibatit ampli su la toponomastiche e su chei che a varessin di vê dirit a viodisi intitulade almancul une stradele o une plaçute. Tra chei che a sburtin cul comedon (a colps di memorie) no son cuasi mai i paris meritevui de cooperazion e, tra chescj, il mancul cognossût al reste dal sigûr Eugenio Caneva di Culine di Fors di Avoltri: il levan e la paste de prime latarie regjonâl fondade ai 15 di Otubar dal 1880. Un event storic pe Cjargne e pal Friûl intîr, fi de passion e de capacitât di cjalâ lontan dal mestri dal paîs, che chê volte al contave 250 abitants.
Caneva al veve let il tratât di Gaetano Cantoni “L’industria del latte”, editât a Milan tal 1880, che al à dentri un cjapitul su lis latariis sociâls.
◆ Caneva al pandè il progjet ai arlêfs de scuele serâl dal paîs che lu judarin a realizâlu e, cussì, tal Jugn dal 1880 al butà jù un prin scheme di Statût. Ai 15 di Avost lu presentà intune riunion cun 28 arlevadôrs di Culine che ancje lôr a sostignirin la iniziative, convints dai bogns argoments economics butâts jù neri su blanc dal mestri industriôs.
Dopo chel incuintri, Caneva al le tal Belumat par visitâ lis primis fabrichis casearis cooperativis che a jerin nassudis in chel teritori, a partî dal 1872. Ai 29 di Setembar al fo depositât il Statût definitîf de cooperative e, pôcs dîs dopo, ai 15 di Otubar, l’at al fo firmât a Tumieç devant dal nodâr.
◆ Cheste schirie di acjadiments e sucêt tant di corse che al somee incredibil se o pensìn di ce epoche e di ce contest gjeografic e sociâl che o stin fevelant: un paisut a 1.250 metris di altece “segregât dal consorzi uman”.
◆ A fondâ la “Prime Latarie Sociâl Cjargnele di Culine” a forin 38 socis che a vevin a disposizion 82 vacjis e che a molzevin une medie di 100 chilos di lat in dì. Lis razis bovinis in chê volte a jerin rustichis, ma ancje pôc produtivis. Caneva nus conte che in chê volte une vacje a passon pes monts e produseve, in medie, dome 2,7 litris di lat in dì (vuê o sin rivâts a passe 20). E, par produsi il miorament gjenetic necessari, za tal 1879 il mestri al veve istituide la Stazion di monte dai taurs. Lis robis, tal prin an di operativitât, a lerin ben tant che i socis a deventarin 49 e lis vacjis in molzidure 94. I locâi di lavorazion a jerin fitâts, ma i socis, tal 1884, a deliberarin la costruzion di un edifici di proprietât e i debits a forin paiâts tal zîr di doi agns.
◆ Tal 1907, i socis a jerin deventâts 53, cuntun numar di vacjis rivât a 110.
◆ Ma la formule e à vût tant sucès che tal 1960 in Friûl si contavin ben 652 latariis sociâls.
◆ No dome une strade, a Eugenio Caneva, ma une autostrade si varès di dedicâi. ❚
Caneva, “mestri” dal lat e de cooperazionAdriano Del Fabro - diretôr dal bimestrâl “SoleVerde”
I pionîrs de cooperazion furlane no son cetant preseâts inte Patrie. Ancje di resint o vin viodût, sui nestris mieçs di comunicazion, un dibatit ampli su la toponomastiche e su chei che a varessin di vê dirit a viodisi intitulade almancul une stradele o une plaçute. Tra chei che a sburtin cul comedon (a colps di memorie) no son cuasi mai i paris meritevui de cooperazion e, tra chescj, il mancul cognossût al reste dal sigûr Eugenio Caneva di Culine di Fors di Avoltri: il levan e la paste de prime latarie regjonâl fondade ai 15 di Otubar dal 1880. Un event storic pe Cjargne e pal Friûl intîr, fi de passion e de capacitât di cjalâ lontan dal mestri dal paîs, che chê volte al contave 250 abitants.


text:
Il mês passât, ai 7 di Fevrâr, nus à lassâts un grant furlan de musiche e de cinematografie: Gianfranco Plenizio. Grant pianist, compositôr e diretôr di orchestre, famôs soredut pes sôs musichis di film, al à firmât cetantis colonis sonoris par regjiscj straordenaris, tant che Billy Wilder, Federico Fellini, Mario Monicelli, Ettore Scola, Ermanno Olmi, Luigi Comencini, Dario Argento, Dino Risi e diviers altris. Nassût a Sant Laurinç di Sedean ai 10 di Zenâr dal 1941, daspò i studis al Conservatori di Udin cun Enrico De Angelis Valentinis, al à scomençât a viazâ, studiant cun composidôrs di grande fame, tant che Luigi Dallapiccola, Bruno Maderna, Hermann Scherchen, cjatant a Rome la sô patrie adotive, cence mai dismenteâ il Friûl. Plui di trente films, passe 250 direzions di orchestre, tante musiche sinfoniche, vocâl, di cjamare e libris, indulà che al à volût rinovâ par esempli il patrimoni de vocalitât taliane dal Votcent, ma ancje contâ storiis leadis ae musiche, ae musicologjie, aes tecnichis di composizion, tant che al jere espert. E une publicazion cun protagonist il Friûl, cetant curiose, jessude tal 2014.
Si intitule Philò e altre storie del Friuli, indulà che Plenizio al à volût contâ diviersis storiis, cronichis, aventuris, che lu lein ae Patrie e al so paîs di nassite. Come che al veve dit intune interviste pal Messaggero Veneto: «Ancje se al è tant timp che o vîf lontan dal Friûl, o soi stât imbevût di culture furlane. I dêf cetant. Par me al reste un leam insostituibil».
Un Friûl di altris timps, scrit no par moralisim, ma par contâ cualchi piçule curiositât popolâr. Fruçons, al veve clamât chestis contis, indulà che al ven fûr ancje il personaç Filò, une Édit Piaf denant trat, une paisane dal mestri Plenizio che i plaseve cetant cjantâ. Storiis, che a van dal 1860 a cent agns dopo. Memoriis dal autôr che il Friûl al ringracie e nol dismentee.
✒ Alessio Screm
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Zuan Batiste Tiepolo
Zuan Batiste Tiepolo (Gianbattista Tiepolo par talian) (Vignesie, 15 di Març 1696 - Madrid, 27 di Març 1770), al è stât un pitôr venezian, cognossût a Udin, pai frescs tal Domo, tal Palaç Patriarcjâl, tal Cjistiel e te Glesie de Puritât. I siei frescs udinês a son tes primis comissions de maturitât. Pâr chest motîf, Udin e je cognossude come la Citât dal Tiepolo.
I agns de zoventûtModifiche
Zuan Batiste al nas a Vignesie, il 15 di Març dal 1696 da Meni (Domenico par talian) e Orsetta Marangon. La sô e je une famee indulà che nol mancje nuie, ma cuant che al veve nome un an, so pari al mûr, e pe famee e scomencin lis dificoltâts.
Al jentre zovin te buteghe dal pitôr Grivôr Lazzarini, indulà che al impare l'abecè dal mistîr di pitôr. Al ven influençât dai plui grancj pitôrs di Vignesie, soredut dal Piazzetta, dal Veronês e dal Tintoretto.
Al scomence i siei prins lavôrs te glesie di Sante Marie dal Ospedaletto, intal 1715. Tal stes an al fâs ancje lavôrs pal dôs Giovanni Cornaro.
Intal 1716, al lavore tal fresc de glesie parochiâl di Biadene.
Intal 1717, al ven inscrit te associazion dai pitôrs di Vignesie, la Fraglia. Tal 1719, al si spose cun Marie Cecilie Guardi, sûr dâi pitôrs Francesc e Zuan Antoni Guardi. La femine i darà dîs fîs, che lu judaran come assistents. Soredut Zuan Domeni e Laurinç e saran ricuardâts ancje come bogns pitôrs.
Jenfri il 1719 e il 1720, al lavore tai frescs dal prin plan de Vile Baglioni a Messenzago. Al ven judât da Gerolamo Mengozzi, che al fasarà pâr lui, lis decorazions dai siei frescs.
Intal 1721, al lavore te Madone dal Cjarmin, che al si pues viodile te Pinacoteche di Brera. Dal 1722 al è il Martiri di San Bartolomiu pe glesie veneziane di San Stae, une vore biel.
Dal 1722 e je la Glorie di Sante Luzie, te glesie parochiâl di Vascon, dongje Trevîs Intal 1724, al finìs il Sacrifici di Isac, che al è l'ultin lavôr de sô zoventût.
Daspò di chest moment, Tiepolo al cambie mût, al lasse il so stîl, un pôc "tenebrôs", par jentrâ tal stîl de maturitât. Al scomence a doprâ colôrs plui clârs, e a meti plui lûs tai sôi frescs
Jenfri il 1724 e il 1725, al lavore tâl Palaç Sandi, cjase dal avocat Tomâs Sandi, che lu clame pai frescs dal Salon.
Jenfri il 1725 e il 1726 al piture Alessandro e Campaspe tal studi di Apelle che si cjate cumò tal Museum of Fine Arts di Montreal, indulà che Apelle, il pitôr grêc, al a lis sôs sembiancis e Campaspe, chês de sô femine Cecilie.
La MaturitâtModifiche
Intal 1726, Tiepolo al rive a Udin, clamât da Dionisio Dolfin, Patriarcje di Olee. Tal Domo al lavore ai frescs de Capele dal Santissim Sacrament. Tal Palaç Patriarcjâl al fâs lis Senis dal Vecjo Testament, cun i Personaçs de Biblie i Agnui rivoltâts cuintri Diu che a colin dal cîl, la Aparizion dal Agnul a Sare, Rachele che plate i idui, il Sacrifici di Isac'.
Te Sale rosse al piture il Judizi di Salomon, par finî cu la Sale dal tron cun i ritrats dai Vecjos Patriarcjis.
Pai fradis dal Patriarcje, Denêl III e Denêl IV, al fâs, intal Unvier, dîs cuadris cun storiis romanis, finîts tâl 1729. Vuê e son dispierdûts tâi museus di dut il mont.
Intal 1727 al nas Zuan Domeni, il so fi plui famôs, mentri tal 1730 lu clamin a Milan, indulà che al lavore tai Palaçs Archinto e Durgnani.
Al torne a Vignesie tal 1731, indulà che al lavore te glesie di Sante Marie de Fave ae Educazion de Vergjne e te 'Nativitât de Glesie di San Zulian.
Dal 1732 e je le Adorazion dal Frut te glesie veneziane di San Zeno.
Tal stes an al va a Berghem, indulà che al lavore tal Domo e te Capele Colleoni.
Tal 1734 al lavore tai frescs de Vile Loschi-Zilieri, dongje Vicence. Al finìs la Pale Rovetta e al cambie di cjase, lant te Pasine, dongje San Silvestri.
Dal 1735 a son la Madone dal Rosari e la Madone cul Frut e Sants
Tal 1736 al nas so fi Laurinç.
Tal zenâr dal 1737 al consegne il Martiri di Sante Aghite pe Basiliche di Sant Antoni a Padue. Al torne une altre volte a Milan, te Basiliche di Sant Ambrôs.
Al mande a Udin trê palis di altâr par il Patriarcje.
Al scomence lis voris pe glesie di Sante Marie dai Gjesuits a Vignesie, che al finirà tal 1739.
Te sô piture al scomence a fâsi sintì la influence dal Tintoretto e dal Tizian ma ancje des incisions dal Rembrandt, soredut tai vecjos cu la barbe, rafigurâts te Senis de Passion di Jesus Crist, te glesie veneziane di Sant Alvise.
Simpri dal 1739 al è il Martiri di San Sebastian te glesie di Dessen.
Palaç Clerici: lis voris par Francesco AlgarottiModifiche
Intal 1740, al torne a Milan tal Palaç Clerici. Al lavore te galarie, intal grant fresc de Corse dal Cjar dal Soreli, cun grups di figuris di divinitâts.
Dal 1740 e je ancje le pale dal altâr Aparizion de Vergjin a San Filip Neri.
Al torne a Vignesie intal 1741: di chel an a son lis voris te glesie di Verolegnove, lis Senis de passion te glesie di Sant Alvise a Vignesie e la Apoteosi di Vittor Pisani, condotîr che al veve vinçût le bataie di Cjoze cuintri i gjenuês.
Intal 1743, al rive a Vignesie Francesco Algarotti, scritôr di origjin veneziane, che al veve di comprâ cuadris pal Re di Sassonie August III, e di puartâju a Dresde. Tiepolo al divente so amì, lu jude, cun altris pitôrs venezians, a cjatâ cuadris dai Mestris Pitôrs, e al fasarà ancje par lui il Banchet di Antoni e Cleopatre.
Dal 1743, a son lis telis de Scuele dal Carmin, cu la Aparizion de Madone al Beât Simon Stock.
Simpri dal stes an, e je la publicazion dai Capricci, une schirie di incisions.
Jenfri il 1743 e il 1744 a son lis voris te Vile Cordellina, cun il Trionfo de Virtût e de Nobiltât cuintri la ignorance.
Jenfri il 1744 e il 1745, a son lis voris tâl Palaç Barbarigo a Vignesie, in colaborazion cun il Mengozzi Colonna.
Jenfri il mês di Avrîl e il mês di Novembar, al lavore te glesie dai Discolçs (Scalzi), simpri a Vignesie, cun il Traspuart te Sante Cjase di Lorêt, lade pierdude inte prime vuere mondiâl. A restin nome i disens. Tal stes an, al consegne al Domo di Berghim le pale cul Martiri di San Zuan.
Palaç Labia e WürzburgModifiche
Jenfri il 1746 e il 1747 il Tiepolo al è a vore tal Palaç Labia a Vignesie, indulà che al piture tal Salon des Fiestis lis Storiis di Antoni e Cleopatre e Bellerofonte parsore Pegaso al va viers la Glorie e la Eternitât. Daspò al va te parochie di Sante Foscje, dongje il puint di Noâl.
Intal 1748 al è a vore tal Palaç Manin, simpri a Vignesie pe ocasion des gnocis di Ludovì Manin e Elisabete Grimani.
Dal stes an e je la pale des Santis domenicanis pe glesie dai Gjesuits.
Il 12 di Dicembar dal 1750 il princip vescul Karl-Philipp von Greiffenklau lu clame te citât di Würzburg, te Gjermanie, par dei lavôrs. Il Tiepolo al van cu i fîs. In tal Palaç dal Vescul, Tiepolo al lavore te Kaisersaal a lis pituris de Storis di Fidri Barberosse, a lis Gnocis dal Barberosse, Il vescul Aroldo al divente Duche de Franconie, e tal scjalon grant a L'Olimpo dongje lis cuatris bandis dal mont. Al finis lis voris tal Palaç in tal mês di novembar dal 1753.
Di gnûf VignesieModifiche
Al lasse Würzburg il 8 di Novembar dal 1753, par tornâ a Vignesie. Il 8 di Mai al consegne ae glesie di San Polo le Aparizion de Vergjine a San Zuan Nepocumeno, e in tal 1754 al tache le decorazion de Glesie de Pietât ae Incoronazion de Vergjine. In tal 1757, al e a vore te Vile Valmarane, dongje Vicence. Al torne a Vignesie, par dei lavôrs te Ca' Rezzonico. Al consegne une pale di altâr ae glesie di San Silvestri a Folzone une par il Domo di Este Tal stes an al è a vore tal Oratori de Puritât e in tal Palaç dal Arcivescul di Udin In tal 1760, al è a vore a Verone, tal Palaç Canosse a Strà, te Vile de famee Pisani, e al fâs une tele, il Meracul di Sant Antoni pal Domo di Miran.
MadridModifiche
In tal 1761, il re Carli III di Spagne al clame Tiepolo a Madrid par i lavôrs dal gnûf Palaç Reâl. Tiepolo al partìs il 31 di Març, al rive il 4 di Jugn, simpri acompagnât dai fîs Laurinç e Zuan Domeni. Al vîf in Plaza San Martin. Al lavore a trê pituris, in te Sale dal Tron e in te anticjamare de Regjine. Jenfri il 1767 e il 1769 al piture siet palis di altâr par le glesie di Aranjuez. In tal 1769 al scomence lis decorazions a La Granja, ma no rive a finî i lavôrs, e di chest progjet restin nome i disens. Al mûr il 27 di Març a Madrid.
Bibliografie (par talian)Modifiche
- T. Hetzer, Die Fresken Tiepolos in der Würzburger Residenz, Frankfurt, 1943.
- A. Morassi, Tiepolo e la Villa Valmarana, Milan, 1945.
- A. Morassi, Giovan Battista Tiepolo, Londre, 1955.
- A. Pallucchini, L’opera completa di Giambattista Tiepolo, Milan 1968.
- A. Porcella, La giovinezza di Gianbattista Tiepolo, Rome 1973.
- M. Gemin, F. Pedrocco, Giambattista Tiepolo. I dipinti. Opera completa, Vignesie 1993.
- Aldo Rizzi, Il Tiepolo all'Arcivescovado di Udine, Milano 1965.
- Aldo Rizzi, Tiepolo a Udine, Milano 1969.
- Aldo Rizzi, le acqueforti dei Tiepolo, Milano, 1970.
- Aldo Rizzi, La grafica del Tiepolo: le acqueforti, Milano 1971.
- Aldo Rizzi, La mostra del Tiepolo, Milano 1971.
- Aldo Rizzi, Giambattista Tiepolo, Milano 1990.
- Aldo Rizzi, I Tiepolo a Udine, Milano 1996.


text:
Il progjet Pri.For.Man. al vûl meti a sisteme
in maniere inovative
lis piçulis proprietâts forestâls cul supuart digjitâl
Lis statistichis forestâls a disin che i boscs dal Friûl-VJ a son doprâts mancul di ce che al sarès pussibil, cundut de disponibilitât de risorse prime e de cressite dal nivel di mecanizazion des impresis forestâls. Un ûs che al è trê voltis plui bas di chel di France, Spagne e Portugal e cinc voltis plui bas di chel di Gjermanie e Gran Bretagne, massime par vie de framentazion de proprietât forestâl privade. Di fat, i boscs in Friûl-VJ a son pal 56% di proprietât privade che, inte plui part dai câs, e je polverizade in particulis cun superficiis une vore piçulis.
◆ «La analisi fate inte prime fase dal progjet trienâl Pri.For.Man, inviade intal 2019 in graciis di un finanziament dal Psr – al sclarìs Carlo Piemonte, president de cooperative Legno Servizi di Tumieç e diretôr dal Cluster Legno Fvg – e à metût in evidence cemût che i operadôrs dal setôr, e i proprietaris privâts in particolâr, a viodin inte gjestion condividude de lôr proprietât la pussibilitât di gjenerâ impats ambientâi positîfs pe coletivitât, sedi in tiermins ambientâi che economics. In ogni câs, par rivâ a chescj obietîfs, a van ativâts modei gjestionâi clârs e ben definîts, in stât di sodisfâ lis spietis legjitimis di ogni part. In chest sens – al va indevant Piemonte –, la aplicazion des gnovis tecnologjiis pal rilêf cui drons pe inventariazion digjitâl des risorsis forestâls e podarès rapresentâ un strument in plui, util pal disvilup di sistemis di supuart aes decisions (SSD), in mût di garantî i singui proprietaris e favorî une gjestion condividude des proprietâts stessis de bande di un sogjet tierç».
◆ «L’obietîf gjenerâl di Pri.For.Man. al è chel di rinfuarçâ il podê di marcjât, in plui che la cuantitât e la cualitât dal legnam che a puedin prelevâ i proprietaris privâts, lis impresis boschivis, lis societât di servizis e di comercializazion e i libars professioniscj, favorint une lôr integrazion verticâl multinivel – al zonte Giorgio Alberti, docent di Silviculture e Assestament Forestâl te Universitât dal Friûl –. Il caratar inovatîf dal progjet al è intai struments planificadôrs digjitâi che a saran metûts a disposizion dai partners, sedi su scjale regjonâl che in cuatri areis pilote.
◆ Il SSD al rapresentarà, in chest mût, il prin câs in Italie di aplicazion a proprietâts forestâls privadis. La inventariazion di lontan des risorsis forestâls e la lôr integrazion intai struments planificadôrs previodûts de normative, e facilitarà une miôr cognossince dal teritori, une miôr planificazion intal ûs de risorse len, une semplificazion intes proceduris autorizativis al tai e une miôr organizazion dai lavôrs di implei, cun ricjadudis economichis impuartantis».
◆ Il Progjet al viôt tant che partners la imprese forestâl Danta Legnami e Biomasse srl (prin de file) di Verzegnis, la cooperative Legno Servizi, il Consorzi Comunitât di Rute – Dorfschaft Greuth di Tarvis, la Societât agricule Dolomitis Legnami di For Disore e la imprese forestâl Vuerich Gregorio di Tarvis.
I partners sientifics a son la Universitât dal Friûl (Dipartiment di Siencis AgroAlimentars, Ambientâls e Animâls, cul contribût dal Dipartiment di Siencis Juridichis) e la Universitât dai Studis di Florence (Dipartiment di Siencis e Tecnologjiis Agrariis, Alimentârs, Ambientâls e Forestâls). Il coordenadôr e project manager al è l’architet Maurizio Trevisan. ❚
LA TIERE E LA GREPIE. Il bosc digjitâl al è plui util e sostignibilAdriano Del Fabro – diretôr dal bimestrâl “SoleVerde”
Il progjet Pri.For.Man. al vûl meti a sisteme


text:
Dutis lis gnovis
Lenghe e culture furlane, dai 5 di Setembar ai 5 di Otubar il CIRf al inmanee un gnûf cors par students
Ancje par chest an il Centri Interdipartimentâl pal Svilup de Lenghe e de Culture dal Friûl (CIRF) de Universitât dal Friûl al inmanee un cors di lenghe e culture furlane pai students dal Ateneu e par ducj i zovins interessâts a cognossi miôr la ricjece de nestre tiere, sedi a nivel linguistic, sedi par chel che al tocje la storie, lis tradizions e il teritori.
La prime lezion si fasarà ai 5 di Setembar dal 2022 e si larà indenant ducj i lunis e i miercus, des 2 e mieze aes 5 e mieze daspò misdì, fin ai 5 di Otubar, par un totâl di 30 oris. Il cors si tignarà in linie, su plateforme informatiche Microsoft Teams.
Il program al previôt elements di fonde di grafie e di gramatiche de lenghe furlane, adun cun nozions di culture e di storie dal Friûl. Cun di plui, vie pes lezions a vignaran presentâts ancje i ents plui impuartants che a son impegnâts, ognidun daûr de sô specificitât istituzionâl e organizative, pe promozion de lenghe furlane e de culture dal Friûl, ven a stâi la Agjenzie Regjonâl pe Lenghe Furlane (ARLeF), la Societât Filologjiche Furlane e la Cooperative Informazione Friulana/Radio Onde Furlane, che a colaborin ae iniziative e che a vierzaran ancje lis puartis des lôr sedis par une visite vuidade.
A ducj i iscrits ur vignarà dât un atestât di partecipazion.Pai fantats des superiôrs e je la pussibilitât di vê il ricognossiment dai credits formatîfs pe ativitât extrascolastiche.
Par vê informazions e par notâsi si pues clamâ il CIRF al numar 0432 556480 o ben mandâ un messaç di pueste eletroniche a sportel.furlan(at)uniud.it.
Plui detais sul sît istituzionâl o su la pagjine Facebook Uniud par Furlan.


text:
L’argoment dal Ferâl di pre Antoni che o presentìn chest an, lu considerìn impuartant e di atualitât. Al è un intervent che al à fat a Vençon tal 2002. Lu vin rigjavât di une regjistrazion vocâl. Imagjinait che nus feveli. Si trate di un test inedit che al pues fâ dome ben ai nestris letôrs e a ducj i furlans.
pre Roman Michelot
No ai aponts parcè che no sai ce che o ai di dî, no ai un biliet, no ai fat cualchi note.
Jo o soi un solitari. O fâs part di chei che a cirin, in chest nestri mont imberdeât, une strade, un lusôr, a cirin di esisti: resisti par esisti.
Il teme al è: identitât intun Friûl globalizât, mondializât o mondiâl. Jo no soi un espert. O dîs peraulis cussì parcè che al è un teme che jo lu sint. Jo o vîf la dificoltât a restâ me stes intun mont che mi gjave simpri, di continui, i ponts di riferiment, come che e fos une pale sot i pîts che mi gjave simpri il savalon, come cuant che si jere tal Tiliment là che la corint e menave vie; tu vevis di stâ atent, li tu sintivis propit che ti mancjave la tiere sot. O ben, al è come se zirant di gnot tu ti cjatassis cu la segnaletiche dute gjavade: no si sa plui di ce bande che si va. Si cjatìn come a lâ in coriere, cence autist o cuntun autist cjoc: dulà lino? Ma! Cuant tornìno? No sai! Provait a gjavâ la segnaletiche: e je une robe kafkiane. Il viaç de vite al devente une alucinazion, e nô o stin lant indenant cence segnaletiche, a stan gjavantle o a metin une segnaletiche artificiâl, false. Ti disin di lâ par là… Al è come che al fasè Colombo che al leve a soreli jevât lant a soreli a mont; ti mandin a soreli a mont par lâ a soreli jevât.
Al è un mont che nus pilote, e chi la identitât e je impuartante. Jo aio di fâ part di chest pelegrinaç di disperâts? Aio di separâmi, aio di resisti, ce aio di fâ? Ma! Aio di lassâmi menâ vie de corint?
Identitât. Secont me, bisugnarès fevelâ plui di identitâts, al plurâl parcè che ognidun di nô al à plui dimensions: jo o ai une identitât parcè che o soi di Vençon; o ai une altre identitât parcè che o ai studiât; o soi predi; o soi di chê famee e no di une altre; o ai chê ereditarietât e no une altre; o ai chei guscj e no altris… A son plui relazions, a son plui dimensions, a son plui lidrîs e ogni lidrîs e fâs part di cheste identitât plurâl. Duncje no sin une identitât, ma o sin plui identitâts, o sin pluralitât. Bisugne acetâ chê robe chi, no vin une sole briscule, ma o vin un zûc di brisculis al plurâl, e chi e sta la bravure e la inteligjence di savê jessi une rêt simpri plui slargjade, simpri plui profonde, simpri plui armoniche.
Se la vite e nas di une relazion, plui a ‘nd è relazions e plui a ‘nd è vite. La relazion e je vierzisi, no sierâsi. Se jo mi sieri, no ai relazions. Duncje ancje la difese di une identitât che si siere, oltri che jessi une sielte stupide, e je destinade a murî. E je une sielte suicide parcè che o resti cence ossigjen, no rivi a riprodusimi. Al è dut un zûc tra trop aio di vierzimi e trop aio di sierâmi? La identitât secont me no va difindude, nol è nuie ce difindi. E je di vivi. Jo o soi chel che o soi. O ai di cjatâ il gno puest in chest mont calcolant che jo o soi un puntinut, che o fâs part dal ream minerâl, dal ream vegjetâl, dal ream animâl, dal ream uman, o soi un dai cuatri cinc miliarts, o soi unic. Duncje o ai un valôr infinît, ma o soi un puntin. O soi grant e insignificant, o soi dut e o soi nuie. Al è chest contrast che ti sbale un pôc. ❚
(1, al va indevant)
pre Antoni Beline
Identitât furlane intun mont globalizât (pontade nr. 1)pre Antoni Beline
L’argoment dal Ferâl di pre Antoni che o presentìn chest an, lu considerìn impuartant e di atualitât. Al è un intervent che al à fat a Vençon tal 2002. Lu vin rigjavât di une regjistrazion vocâl. Imagjinait che nus feveli. Si trate di un test inedit che al pues fâ dome ben ai nestris letôrs e a ducj i furlans.


text:
Gjonde e ligrie01 di Zenâr 2004
Lis glesiis plui furnidis a varessin di vê, se cualchi predi sturnel nol à spesseât a brusâle, une planete di colôr violet, a mieç fra il viole e il rose, di doprâle dome dôs voltis ad an: la tierce di Avent e la cuarte di Coresime, tes domeniis Gaudete e Laetare, de prime peraule dal messâl.
San Pauli al dîs: Stait simpri legris tal Signôr. Us al torni a dî: stait legris. Il Signôr al è dongje (Fil 4,4). Isaie al berle: Indalegraisi cun Gjerusalem, gjoldeit plui che o podeis, ducj vualtris che i voleis ben (Is 66,10).
Ma si puedial, in cussience, meti sù il colôr de contentece tun contest come il nestri, cui paîs di vecjos e di cjasis sieradis, cui fruts che si contiju su pai dêts, cui zovins che la domenie a buinore (chei che a rivin a saltâ fûr de cove) a vierzin la bocje dome par domandâ bêçs, di mangjâ o par sossedâ? Si puedial ridi cuntune television che prime ti fâs vaî cu lis disgraciis e po cu lis monadis? Cun cheste insigurece politiche, fate di barufis e di prepotence, là che al vinç chel che al à plui batule e podê di ricat?
Une volte i àn dit a Pauli VI parcè che nol rideve mai. E lui al à rispuindût: E parcè varessio di ridi?.
Salacôr bisugne fâ un discors plui profont e plui cristian. O tacarès cu la diference fra la gjonde, la contentece e la ligrie.
La ligrie e je alc di superficiâl, di passaç, come lis ondis dal mâr; la gjonde e je alc di profont, come la profonditât dal mâr, che e reste intate ancje tal plui grant burlaç. La ligrie e je peade a une sensazion; la contentece a une situazion. La ligrie, soredut il bacanâ slavrât, e je peade al cuarp te sô dimension plui matereâl. Difat un che al à mangjât passût al tache a cocodâ e, se al à parât jù un tai di plui, si dîs che al è legri. Plui che stâ ben, al semee di stâ ben. La gjonde invezit e je peade plui a la dimension spirtuâl dal om. No partis dal stomi o de panze, ma da lanime. No rît la bocje, ma a ridin i vôi. No cjante la bocje o nol è chel lessenziâl, ma al cjante il cûr.
Chel che al è passût e beverât e al berghele in maniere volgâr al riscje di fâ patî chei dongje, massime se no stan ben, cu la cuâl che lanime contente e discrete e fâs stâ ben ducj, tacant di chei che a stan mâl. Parcè che e je une trasfusion di spirt. Jo inte mê vite o ài viodude int contente ancje se e veve dutis lis resons par lamentâsi, come che o ai viodude int che e rideve ma cul cûr disperât.
La spie plui clare di un popul a son i cjants. I cjants furlans a son simpri contignûts e cuntune ponte di malincunie. Il nestri popul nol jere simpri legri, ma al veve une sô contentece, une gjonde da lanime. Difat al cjantave. Cumò al à forsit plui ligrie, plui confusion, ma al è mancul content. Difat nol cjante.
Si è legris cuanche si à; si è contenz cuanche si è. Parcè un cristian, un furlan puedial jessi content? Parcè che il Signôr al è dongje. Lui che al zonte là che nô no rivìn e al comede e al drece cuant che lis robis no van. Se il Signôr al vûl premiâ un popul i mande la contentece dal cûr, che e ven cu la fadie, cul scombati, cul semenâ, cul sperâ. Furtunâts chei che a vain, parcè che a saran consolâts.
Un trist e un passût al pò sghignî o ridi, ma dome un bon al pò jessi content. Miei vaî pardabon che ridi a stupit vie.


text:
- Sportel pe lenghe furlane
- Centri interdipartimentâl pal svilup de lenghe e de culture dal Friûl
- Friûl e furlan
Il CIRF, fondât tal 1995, al nassè tant che imprest operatîf de Universitât dal Friûl cun chê di meti in vore la prevision dal articul 26 de Leç 546/1997, istitutîf dal Ateneu furlan, indulà che si marcave che a chel i spietave - jenfri chei altris - il compit speciâl di "contribuî al progrès civîl, sociâl e ae rinassite dal Friûl (...) e al rinovament dai filons origjinaris de sô culture".


text:
Pal prin di Avrîl, la zornade dai scherçs, chest an si son viodûts plui di un mateç “furlanist”. La difusion dai “social network” che a fasin in mût che ducj a puedin publicâ notiziis e alora ancje i furlans si son discjadenâts. Un dai scherçs vignûts miôr al è stât chel dal “nestri” Dree Venier, l’autôr dai Gnognosaurs, che al à publicât l’anunci che i siei dinosaurs a fumuts che fevelin par furlan a vevin fat un contrat cun la Disney. In tancj a an crodût ae notizie, difat e jere plausibile e no savìn parcè che la Disney no ju vedi ancjemò contatâts. Us conseìn di comprâ l’ultim libri, no si sa mai che nol sucedi e al valarà un grum: mandaitnus une mail par vêlu.
Al à funzionât ancje il mateç che o vin metût su la nestre pagjine Facebook: une foto dal santuari dal Mont Grisa cu la didascalie “Madone di Mont”. Tancj i coments di proteste di bande dai letôrs che, cuant che si son inecuarts che al jere l’1 di Avrîl, si son fats une ridade.
Biele ancje chê di un grant amì de Patrie, il vincidôr di Mater Chef Usa Luca Manfè, che al anunciave di jessi deventât il cogo personâl de “star” de musiche pop merecane Taylor Swift.
Di ultim, chei di Mataran – la riviste satiriche – a an publicât la cuviertute de “Il Piçul”, une version furlane de “il Piccolo” di Triest li che si anuncie la concuiste di Triest di bande dai furlans, cun tant di show des “frecis bicolôrs”, zalis e blu. La notizie de publicazion de “Il Piçul” però, no je une sflocje: al è jessût di suplement al setemanâl “Il Friuli” cun Mataran pai 3 di Avrîl. Lu vêso cjolt? ❚
Redazion
Il “pes di Avrîl” chest an al è stât plui furlanist che mai: dai Gnognosaurs a Luca Manfè, ve ca cualchidun di chei che àn funzionât di plui............
Pal prin di Avrîl, la zornade dai scherçs, chest an si son viodûts plui di un mateç “furlanist”. La difusion dai “social network” che a fasin in mût che ducj a puedin publicâ notiziis e alora ancje i furlans si son discjadenâts. Un dai scherçs vignûts miôr al è stât chel dal “nestri” Dree Venier, l’autôr dai Gnognosaurs, che al à publicât l’anunci che i siei dinosaurs a fumuts che fevelin par furlan a vevin fat un contrat cun la Disney. In tancj a an crodût ae notizie, difat e jere plausibile e no savìn parcè che la Disney no ju vedi ancjemò contatâts. Us conseìn di comprâ l’ultim libri, no si sa mai che nol sucedi e al valarà un grum: mandaitnus une mail par vêlu.


text:
Consulence pe eficience aziendâl
DODO+ al propon ai propris clients une consulence specializade par miorâ la eficience aziendâl cun servizis su misure che a permetin di rispuindi in concret aes dibisugnis des aziendis di cualsisedi dimension, des piçulis aes grandis..
Il marcjât al domande di jessi simpri plui eficients par jessi competitivis e continuâ a agjî cun profit.
L'obietîf di miorâ la eficience al passe traviers logjichis aplicadis di semplificazion, di slizeriment e di essenzialitât organizative cun struments e tecnichis par supuartâ la direzion, par analizâ la organizazion, par individuâ areis di miorament e di recupar de eficience.
Eficience e significhe aument de competitivitât e de produtivitât des aziendis. I pas che si fasaran intal progjet a saran clârs e condividûts, cuntun plan di azion disvilupât midiant di chestis liniis vuide:
- Analisi des ativitâts che a puartin ae realizazion dal prodot o dal servizi, par rindi evidentis eventuâls ineficiencis di procès (spietadis, difiets, movimentazions, traspuarts, soreproduzion, e v.i.), midiant de racuelte e de analisi di dâts.
- Valutazion dai impats che chestis ineficiencis a puedin vê sui clients e su la aziende stesse.
- Definizion dai struments, des tecnichis e des soluzions plui justis par ridusi lis ineficiencis.
- Definizion dai obietîfs di podê tocjâ intai tiermins di timp curt e lunc.
- Definizion dai metodis di monitorament de prestazion midiant di indicadôrs clâf.
Jessint ogni realtât aziendâl diferente di chês altris, intant che si calarìn intal contest di riferiment de aziende o planificarìn insiemi il metodi di disvilup plui just..
Comunicazion
Comunicâ vuê al è l’aspiet plui fondamentâl che al sedi par ogni business.
La comunicazion in linie e je acessibile cun facilitât, ma il risultât di cheste assence di barieris, se gjestide intal mût sbaliât, al pues trasformâsi e gjenerâ un efiet boomerang negatîf e danôs: il web al è bidirezionâl, nol baste dome comunicâ alc, si à di fâlu intal mût just, previodint i efiets e savintju gjestî.
Marketing
Ogni mês milions di talians a son atîfs in linie: liceâi, universitaris, acuiscj responsabii, feminis di cjase, pensionâts e professioniscj cun domandis specifichis e a lôr la comunicazion in linie ur à di podê rispuindi.
Cognossi il target di riferiment al è il metodi plui zovevul par che la proprie comunicazion e sedi zovevule e un strument di business.
Il Marketing e je linfe vitâl pes PMI e al è provât (viôt dâts in linie) che a cressin plui di corse, che a àn une clientele plui internazionâl, che a cjapin sù plui personis e che a son plui produtivis a pet des aziendis che a rinunziin a promovisi..
Il marketing strategjic al è la miôr soluzion par rivâ al to obietîf, lant a disfrutâ i canâi juscj e doprant ad implen lis lôr potenzialitâts..
I esperts di Marketing di DODO+ a puedin furnî sedi la consulence che la realizazion di une serie di servizis par rivâ a un obietîf specific, interessantsi de strategjie e de realizazion pratiche efetive.
Par riassumi i rais di azion di DODO+, o operìn in chescj ambits:
Search engine Marketing, si interessìn dal posizionament des informazions, dal S.E.O., di campagnis banner e de analisi dal compuartament dai utents sul sît web e su la rêt in gjenerâl..
Social Media Marketing, o studiìn il sentiment de comunicazion, le promovìn e o monitorìn l'eco dai Sociâl Network che al pues risultâ virâl tant che su nissun altri media.
Cui nestris opinion-leader, za inserîts intai grups plui impuartants, o rivìn a monitorâ l'efiet otignût de comunicazion e o gjestìn, in timp reâl, eventuâls situazions di crisi.
L' On-Line Advertising al è l'unic vêr strument publicitari misurabil.
Campagnis banner, SEM, integrazions e altris tecnichis di comunicazion B2B/B2C dal dut monitorabilis midiant di segnaduris a permetin une alocazion atente dal media spending e une grande eficacitât de comunicazion sedi in confront al belanç assegnât, che al target di riferiment.
DODO+ al pues rivâ a tocjâ, in autonomie, cun basis di dâts proprietariis e cun portâi disvilupâts internamentri, milions di utents talians e a vê acès a basis di dâts tal ordin di milions di utencis in Europe e intal mont..


text:
La Zonte Regjonâl e à finalmentri prontât un document di politiche industriâl, pardabon penç, pensât sedi par frontâ la crisi che par rilançâ il manifaturîr. E jere propit la ore che la industrie e tornàs al centri de atenzion de politiche!
Di simpri, la CISL di Udin e veve individuât intal manifaturîr il cûr vîf e che al tire de economie locâl, ma no jere stade scoltade.
E leve di mode, di fat, la convinzion infondade e superficiâl che lis fabrichis a fossin “a pierdi” e il terziari, insiemi a chê che i disin “economie de cognossince”, al sarès stât suficient a rezi la economie e il lavôr.
Fevelâ, o miôr trabascjâ, di new economy al jere “in”, intant che interessâsi di industrie e di economie reâl al jere “out”. E, di fat, vuê si viodin i risultâts di dut chest!
Il Friûl – e lis provinciis di Udin e di Pordenon in particolâr – al à sofiert une vore par vie de disatenzion grave viers dal setôr produtîf. I numars, inte lôr obietivitât crudêl, a son li a dimostrâlu. A cressin fûr di misure i “espuls”, ven a stâi chei lavoradôrs butâts fûr dal circuit produtîf, i “conzelâts”, val a dî chei lavoradôrs che a gjoldin di amortizadôrs sociâi, e i “avilîts”, o ben chei che une ocupazion nancje plui le cirin, pûr jessint disponibii a lavorâ.
In Friûl-Vignesie Julie, intal prin trimestri dal 2014, a son stâts pierdûts altris 3.643 ocupâts, a pet dal periodi corispondent dal 2013, e cuasi 17.000 ocupâts a pet dal trimestri dal 2010!
I disocupâts a son lâts sù a cuote 47.373, cuntun aument dal 36,2% a pet dal 2010. Lis stimis furnidis plui di resint de Regjon a previodin un tas di disocupazion, inte medie anuâl dal 2014, dal 8,5% a pet dal 7,7 dal 2013. Intal prin cuadrimestri di chest an, lis jentradis in mobilitât a cressin dal +34,4%. Intal periodi Zenâr-Jugn dal 2014 la Casse Integrazion Vuadagns e cres dal 17,4% e e passe i 16 milions di oris autorizadis, cuntun aument de Casse Integrazion Speciâl dal 38%. A chest ritmi, la sume totâl di oris autorizadis intal 2014 in provincie di Udin si sestarès a 13,8 milions su base anuâl e a 32,1 milions in Friûl-VJ. Chest al corispuindarès a 8.350 lavoradôrs “conzelâts” in provincie di Udin e a 19.460 in Regjon.
Ve lis resons che par chês la CISL di Udin e stime impuartant che la Regjon e vedi butât jù un plan di intervent sul sisteme produtîf che al conten trê elements positîfs. Il prin al è la cussience che il manifaturîr al è “la” prioritât. Il secont al è che si à aprofondît, analizât, studiât il setôr e chest al puarte a une miôr e necessarie cognossince de situazion. Il tierç al è che si prefigurin rispuestis e soluzions di sisteme a une crisi che e je di sisteme. Al va dit, però, che la politiche nus à, magari cussì no, masse voltis fat sperâ cun anunzis pompôs che po dopo però no ur è vignût daûr un biel nuie. Al è propit par chest motîf che la CISL furlane, come simpri, e valutarà intal merit lis azions dal guvier regjonâl e si doprarà par che i contignûts dal document di politiche industriâl si tradusin in proviodiments concrets.
Fasìn in mût che la riprese autunâl e sedi ancje une riprese de produzion e de ocupazion. ❚
✒ Pauli Mason, component de Segretarie de UST CISL di Udin
Sperant intune riprese autunâl............
La Zonte Regjonâl e à finalmentri prontât un document di politiche industriâl, pardabon penç, pensât sedi par frontâ la crisi che par rilançâ il manifaturîr. E jere propit la ore che la industrie e tornàs al centri de atenzion de politiche!


text:
Mueç
Tra il 1084 e il 1085 Cacelin, cont palatin di Carinzie, al regale ducj i siei bens al patriarcje aquileiês, cu la clausule di fâ sù un convent di fraris benedetins sul cuel di Mueç, tal puest dal cjistiel vieri, nassût salacor su rescj romans. La dedicazion e fo ai 8 di Jugn dal 1119 e ai 9 di Avost e fo consacrade la glesie, cu la ufierte di donazions impuartantis subite daspò. Cul cressi dai possediments, ancje la badie, come ogni feudatari, e scugnì contribuî al esercit patriarcjâl cuntun ciert numar di soldâts e e fo cjapade dentri in cetantis vicendis di vuere. Il munistîr, intitulât a Sant Gjal, al vivè un periodi di grant sflandôr massime dal secul XIII al secul XIV. Tal 1773 la jurisdizion civîl, abulide de republiche venite, e fo cuistade des fameis Mangilli e Leoni che a deventarin marchês di Sant Gjal mentri che la jurisdizion eclesiastiche e fo dade al arcivescul di Udin. Al è di grande sugjestion il piçul claustri, tornât a fâ sù dal 1548, e il batisteri cetant antîc, intant che il passât di opare fortificade si pues ancjemò capî dal torat possent, che al da su la valade.


text:
Complice la crisi che e condure, che e domande sparagns e razionalizazion dai coscj, lis variis associazions teritoriâls di Confindustrie dal Friûl-VJ – lant daûr a un orientament che al è daûr a fâsi strade ancje a nivel nazionâl – a àn decidût di inviâ un procès di “regjonalizazion” de rapresentance. O ben, pûr mantignint une presince e un inlidrisament sul teritori, ristruturâsi di mût di realizâ “economiis di scjale” (mancul coscj di gjestion e di servizis e, di consecuence, cuotis mancul onerosis pes impresis che a aderissin) e tal stes timp infuartîsi “politichementri”, cuntune vôs uniche e plui fuarte tai rapuarts cul esterni, vâl a dî cu lis istituzions – Regjon in primis -, mont sindicâl, altris associazions, comitâts e v.i.
A fâ di vierzipiste in chest percors, lis associazions teritoriâls di Gurize e di Triest che a àn za butât jù ancje un “memorandum” sui obietîfs dulà rivâ e su lis modalitâts operativis. Il gnûf president di Confindustrie di Udin, Matteo Tonon, za tal so discors di insediament al à rimarcât che la associazion di Palaç Torriani e crôt une vore tal progjet di une Confindustrie regjonâl uniche, e al à fissât in maniere orientative in cuatri agns il tiermin par realizâ chest progjet.
Rivâ insom nol sarà facil. Gurize e Triest, li che la presince industriâl e je – in fin dai fats – relative (plui sot o viodarìn i dâts), si presentaran tant che une realtât uniche, mentri che Pordenon – che tai ultins agns e à sotscrit acuardis plui cun realtâts dal Venit che dal Friûl-VJ – e à une posizion “ibride” e ambizions che a riscjin di fâ deventâ plui dificil un acuardi che al sedi basât su la presince reâl e sul “pês specific” dal setôr industriâl e produtîf tes diviersis provinciis de regjon. E a disturbâ il procès a podaressin contribuî ancje eventuâls tensions tra lis teritoriâls pal rinovament de presidence di Confindustrie regjonâl.
I numars a fevelin clâr. E a disin che – ai 30 di Jugn dal 2013 – lis impresis iscritis aes Cjamaris di Cumierç dal Friûl-VJ a jerin 107.871 (chês ativis a jerin 95.639, il minim storic tai ultins 13 agns: ma chest al è un altri discors) e, di chestis, 52.403 – vâl a dî il 48,5% dal totâl – a jerin posizionadis in provincie di Udin, intant che Pordenon e contave 27.817 impresis (26,5%), Gurize 10.931 (10%) e Triest 16.720 (15%).
Se po dopo o cjapìn tant che riferiment i dâts de ocupazion (ripuartats sul sît de Regjon), o viodìn che tal 2012 – suntun dât assolût pal Friûl-VJ di 507 mil unitâts – i ocupâts in provincie di Udin a jerin 219 mil (vâl a dî cirche il 43,2%), in chê di Gurize 57 mil (pôc plui dal 11,2%), a Triest 90 mil (17,8% cirche) e a Pordenon 140 mil (pôc plui dal 26,6%). Insome, i ordins di grandece a son ben clârs. Cussì come che al è clâr il fat che Udin e à necessitâts ben plui complessis di chês altris provinciis (dome Pordenon si svicine). Se Gurize di fat e à une economie “condizionade” de presince di Fincantieri (no par câs Giuseppe Bono, president dai Industriâi dal Lusinç, i ’ndi è aministradôr delegât), Triest e à carateristichis dutis propriis (dal puart, potenzialitâts mai disfrutadis, ostaç di mil interès contrastants, ae presince de grande Finance, cun Generali sui scûts e industriis multinazionâls tant che Wartsila ex Grandi motori, che il so president Sergio Razeto al vuide Confindustria Trieste…) e Pordenon e à di fâ i conts di une bande cu la dificile coniunture dal setôr dal mobil (Distret de Livence), di chê altre cul “ridimensionament” – ancje tant che efiets sul indot – de presince de multinazionâl svedese Electrolux, vêr motôr de industrie pordenonese tai agns passâts.
Udin, di bande sô, di là de industrie slargjade su dut il teritori (ancje la mont furlane, si ben in periodi di crisi, e je daûr a mostrâ vitalitât), e à però une presince fuarte di ducj chei altris comparts, dal artesanât ae agriculture, al agroalimentâr, al cumierç, al turisim, cence trascurâ la presince dal Ateneu e dai centris di ricercje. Par chest, il ricognossiment di un rûl fuart di Confindustrie Udin dentri de gnove rapresentance regjonâl dai Industriâi e podarès jessi positive par dute la economie provinciâl, massime par valorizâ lis istancis progjetuâls dal teritori (se si rivarà a fâ sisteme cu lis diviersis categoriis), intun moment li che la “Politiche regjonâl” e mostre segnâi di vieridure al confront. Tocjarà fâ valê, cence esitancis e pôris, la fuarce dai numars e des ideis. Il futûr dal Friûl al passe ancje par chi, no stin a dismenteâlu. ❚
Linux
Confindustrie regjonalizade, ma al è il Friûl che al tire il cjaruç............
Complice la crisi che e condure, che e domande sparagns e razionalizazion dai coscj, lis variis associazions teritoriâls di Confindustrie dal Friûl-VJ – lant daûr a un orientament che al è daûr a fâsi strade ancje a nivel nazionâl – a àn decidût di inviâ un procès di “regjonalizazion” de rapresentance. O ben, pûr mantignint une presince e un inlidrisament sul teritori, ristruturâsi di mût di realizâ “economiis di scjale” (mancul coscj di gjestion e di servizis e, di consecuence, cuotis mancul onerosis pes impresis che a aderissin) e tal stes timp infuartîsi “politichementri”, cuntune vôs uniche e plui fuarte tai rapuarts cul esterni, vâl a dî cu lis istituzions – Regjon in primis -, mont sindicâl, altris associazions, comitâts e v.i.


text:
Tumieç
Tumieç al è il cjaulûc e il plui grant centri de Cjargne, situât a 323 metros di altitudin sot de mont Strabûut intune posizion strategjiche ae confluence dal Tiliment cun la Bût. Al à 10.541 abitants. In plui che il cjaulûc a fasin part dal comun 9 frazions:
- Cjaçâs
- Cjadugnee
- Cjanive
- Cjasegnove
- Dieç
- Dimponç
- Fusee
- Tierç
- Lorençâs
StorieModifiche
Lis primis notiziis a vegnin fûr pôc prime dal an 1000, cuant che il Friûl a scomence a jessi controlât dal Patriarcje di Aquilee. In chê volte il non de citât al jere Tulmetium, ma probabilmentri l'origjin dal borc e jere adiriture pre romane. I patriarcjis a faserin costruî il cjiscjel, di cui vuê si viodin dome i rescj, e un marcjât. Tal 1356 Tumieç e deventà la capitâl de Cjargne, sente dal tribunâl dal Gjastalt e judis di Tumieç cun jurisdizion su dute la Cjargne (mancul cuatri vilis), mantignint il so podê ancje cuant che il Friûl a ven concuistât di Vignesie tal 1420.
Tumieç vuêModifiche
Vuê Tumieç al è un centri di atrazion par dutis lis valadis atôr, cun une zone industriâl a vonde disvilupade dongje di une buine tradizion artigjianâl; tal mieç de citât a son diviersis robis interessantis pai turiscj, come il domo e i puartins.
LengheModifiche
A Tumieç si fevele il furlan, inte forme cjargnele comun, caraterizade, par esempli, dai ditoncs ei e ou dulà che il furlan centrâl al dîs ê e ô (esemplis: deit par dêt, e vous par vôs). Intal teritori comunâl a son plui variants dialetâls.
La int di Tumieç cjâflûc si la cognos pe pronuncie de ç tantche une z taliane: i Tumiecins, si dîs popolarmenti, a tsinchin: a disin tsinc al puest di cinc. Chest al vûl dî, par esempli, che a Tumieç citât la leç e lis leçs si pronuncin compagnis.
Origjinalissim al è il dialet di Dimponç, dulà che, come encje a Dartigne, a Luviee in comun di Darte e a Sece in chel di Zui, la â in posizion fuarte a devente ê. Une publicazion locâl, cussì, a à non Il Gjornêl.
Un altri dialet claramentri cognossibil al è chel di Dieç, che al à une terminazion particolâr pe tierce persone plurâl: a balant, a balavant par a balin, a balavin.


text:
Assegn di maternitât
L' assegn al è stât istituît dal art. 66 de leç n.448/98 cun efiet dai 01.01.1999 e vuê al è regolât dal D.P.C.M. dai 21 di Dicembar 2000 n.452 e dal art.74 dal D.Lgs.151/2001 (Test Unic des disposizions legjislativis in materie di tutele e sostegn de maternitât e paternitât).
L’assegn al tocje, par ogni fi nassût, aes feminis che no gjoldin di nissun tratament economic pe maternitât (indenitât o altris trataments economics a caric dai datôrs di lavôr privâts o publics), o che a gjoldin di un tratament economic di impuart plui bas rispiet al impuart dal assegn (in chest câs l'assegn al spiete pe cuote diferenziâl).
Aes stessis condizions, il benefici al ven dât par ogni minôr in adozion o afidament preadotîf, baste che il minôr nol vedi superât i 6 agns tal moment de adozion o afidament (ven a stâi la etât maiôr in câs di adozions o afidaments internazionâi). Il minôr in adozion o in afidament preadotîf al à di vivi e jessi resident tal teritori dal Stât.
CUI PUEDIAL DOMANDÂ
A puedin presentâ domande lis maris:
- citadinis talianis
- citadinis comunitariis
- citadinis extracomunitariis cun cjarte di permanence
(nol baste il permès di permanence ancje se dât par une reson che e permet un numar indeterminât di rinovazions); ta cheste ipotesi, ancje il fi che nol è nassût in Italie o che nol risulte jessi citadin di un Stât de Union Europeane, al à di vê la cjarte di permanence.
La mari che e fâs domande e à di jessi residente tal teritori dal Stât talian tal moment de nassite dal fi o al moment de jentrade inte sô famee anagrafiche dal minôr in adozion o in afidament preadotîf.
RECUISÎTS DI REDIT
Pal an 2010, il valôr dal I.S.E., cun riferiment aes fameis di trê components, al è di € 32.448,22.
CUANT E DULÀ PRESENTÂ LA DOMANDE
La domande e à di jessi presentade al Comun di residence de mari prin de scjadince perentorie di sîs mês de nassite dal fi.
Tal câs di adozion o afidament preadotîf la scjadince di sîs mês e partìs de date de jentrade dal minôr inte famee anagrafiche de femine che lu cjape in adozion o in afidament.
CONCESSION E MISURE DAL ASSEGN
L'assegn al ven dât cun disposizion dal Comun e al è paiât dal INPS. L'impuart dal assegn al è determinât cun riferiment ae misure mensîl in vore ae date dal part o de jentrade in famee dal minôr. In particolâr pai events che a si son verificâts tal an 2010 l'impuart mensîl dal assegn al è di 311,27 euro par un impuart totâl di 1.556,35.
L'assegn dal Comun nol pues jessi ricognossût se al è stât dât dal INPS l'assegn di maternitât dal Stât daûr dal art. 75 dal D.Lgs. 151/2001 (bielzà art. 49, come 8, de leç n. 488/99).


text:
Memorie positive01 di Zenâr 2006
Par une coincidenze furtunade, cheste mê riflession ebdomadarie e salte fûr ai sîs di mai, biel che il Friûl intîr si fermarà a rivivi i trent’agns di angunie, di muart e di resurezion dal taramot. Trent’agns a son plui di une gjenerazion e duncje un fat cussì calamitôs e sunsurôs al riscje di jessi netât vie de acelerazion esasperade e esasperant di chescj agns sfolmenâts. Tancj nestris fradis, vitimis e protagoniscj, no son plui a contâle. No mi riferis tant a chei mil e passe che l’agnul de muart ju à gafâts sot des maseriis, ma a tante int che no à rivât a viodi e a gjoldi la ricostruzion. Tancj altris a son masse zovins par fâsi une idee de tragjedie che nus à colpîts e dal slambri viert tal cûr dal nestri Friûl. Cjalant i paîs di vuê, cussì ben fats, cussì gnûfs, cussì siôrs, al è impussibil rindisi cont che un popul al à riscjât veramentri di jessi glotût. Al sarà ben che i paris e i nonos ur contin, come che nus consee cun sapience il libri dal Deuteronomi, ce ch’al è sucedût e cemût che si à rivât a frontâ e a superâ une conseguence di chê fate. Ancje par cjapâ spirt par podê frontâ cu la stesse fede e fuarce lis sfidis che ogni gjenerazion e je clamade a confrontâsi.
La memorie dal taramot e de ricostruzion e je une memorie positive, sore dut se rapuartade a altris calamitâts capitadis vie pa l’Italie in cheste seconde metât di secul. Nol è il câs di ingloriâsi masse, parcè che no dut al à vût il stes esist furtunât, sore dut par chel ch’al rivuarde l’edilizie publiche, comprendudis certis glesiis che a restaran a eterne memorie di une sielte pôc inteligjente e rispietose. Ma di vê la contentece di chel che al è rivât a la fin de sô cumierie e al cjale la tante strade fate. Al vûl dî che o sin un popul san, ch’al à tantis risorsis e cualitâts, ancje se si vise di tirâlis fûr dome tai moments critics, ma chest al è il distin dai mortâi. Cuant che pre Checo al diseve che un popul nol mûr par une disgracie o par miserie, però al po murî par massepassuderie, nus dave un grant confuart e un grant amoniment.
Il segret, se si po fevelâ di segret e no di sintiment, al è stât chel de coralitât dai respsonsabii e protagoniscj. A ducj i nivei, ognun te sô specifiche competence, ma ducj par un fîl, al di là des parochiis ideologjichis e partitichis. Une lezion che no po lâ fûr di mode, parcè che culì e dipent la salvece o la ruvine: se ducj si lavore par un ben condividût o se ognun al lavore cuintri di chel altri. In cheste coralitât no son saltadis, ma si son integradis lis svariadis components dal tiessût sociâl, partint dal bas, da la int, e no dal alt. Parcè che, dongje dal sindic e dal deputât e dal vescul e dal plevan, de regjon e dal mont dal volontariât, il grant protagonist al è stât il popul furlan, la nestre int.
Mi plasarès meti in lûs un altri aspiet, no mancul esemplâr e preziôs: la coralitât, la globalitât, l’armonie dai progjets e dai intervents. Une firme pe universitât dal Friûl, memorie vivent di tant flagjel, e jere sintude impuartante come un sac di ciment o un modon. Parcè che il Friû al veve di tornâ a vignî sù intîr e vitâl e no un baracon di cjasis cence anime par un popul cence sperance. Par chel al à fat tant scjas, ancje fûr di chenti, il document dai predis: Prime lis fabrichis, po lis cjasis e cul timp, se Di’ orà, ancje lis glesiis. Document che cualchi sorestant diocesan nol à vût nissun fastidi a dâi la paternitât, ancje se al jere nassût tune canoniche cjargnele.
Ripetìn alore, cun convinzion e comozion, ce che o vin cjantât trent’agns indaûr, cuntun altri spirt, te maiestât de basiliche mari di Aquilee: Al è il Signôr il nestri jutori, lui ch’al à fat cîi e tiere.


text:
Bufulis di savon
Zûc che al maraveave ducj i fruts – e no dome chei – lis bufulis di savon a si fasevin, par solit, in Istât. Chest parcè che l’ingredient de recipe che plui al coventave a nol jere la aghe cul savon, ma pluitost lis canucjis. Lis si tirave fûr dai fros dal forment o de siale.
Par zuiâ si cjape sù un fros e si lu taie come se al fos un piçul soreli, podopo lu si met dentri de aghe, dulà che si à disfat cualchi sclise di savon, di chel par lavâ i linçui. Soflant di che altre bande dal fros si fâs svolâ i “gofs” o “bufulis” di savon.
Carburo
A zuiâ a carburo, par solit, a jerin i mascjos, jessin che al jere un zûc improibît e une vore pericolôs.
Il zûc, fat dongje de aghe e lontan dai grancj, si faseve cuntune piçule buse par tiere, dulà che si meteve dentri il carburo (di calcio) e parsore un tichinin di aghe (o une biele spudade, par i plui braurôs). Podopo si cuvierzeve dut cuntun bussulot cence tapon, robât in cusine (di conserve o di fasui) dulà che si veve fat un busut di une bande. Doprant un dêt si taponave il bûs e si spietave la reazion chimiche dal carburo, che misturât cu la aghe, al produzeve gâs.
In ultin si gjavave il dêt e si meteve dongje un fuminant, par impiâ il gâs. Il bot che al vignive fûr – scaraventant par aiar il bussulot – al faseve plui di cualchi volte mâl a cualchidun, ma chest, al jere sedi un zûc, che un prove di coraç.
Bandiere o Robe façolet
A si zuie a robâsi il fazolet cuant che si je in tancj. Si fasin dôs scuadris, dividint i fruts in doi e si metis une scuadere di front di chê altre, suntune rie tirade par tiere, cuntun zes o cuntun bachet tal savalon.
A ogni zuiadôr si dâi un numar, par jessi clamât.
Cui che al fâs il puarte bandiere (façolet) si met tal mieç des dôs scuadris e al clame un numar, di maniere che i doi cun chel numar a corin a cirî di cjapâ la bandiere prime dal aversari. Dopo vêle cjapade a àn di tornâ indûr cence fâsi tocjâ di chel altri e a son salfs dome dopo vê passade la rie. Al vinç cui che al cjape plui voltis il façolet.


text:
De Vichipedie, la enciclopedie libare dute in marilenghe.
Cheste vôs al è un , che al è stât juste scomençât e al conten dome pocjis informazions aboç
.
Se tu puedis,
zonte alc cumò
e judinus a fâle deventâ simpri miôr seguint lis
convenzions de Vichipedie
. Par vê une liste complete da lis vôs in cheste condizion, cjale la rispetive
categorie
. Graziis di cûr!
Pinçan Non ufiziâl par talian Pinzano al Tagliamento Provincie Pordenon Altitudin 451 m s.n.m Superficie 21 km² Popolazion 1.607 ab. Densitât 77 ab/km² Frazions Cjampeis, Cuel, Cuestebeorcje, Manaçons, Valarian, Pontaibe, cja ronc. Comuns confinants Cjistielgnûf, Clausêt, Forgjarie (UD), Ruvigne (UD), Sant Denêl (UD), Secuals, Spilimberc, Travês, Vît CAP 33094 Prefìs telefonic 0432 Pinçan al è un comun di 1.607 abitants e al fâs part de provincie di Pordenon.
A Pinçan si pues visitâ il cjistiel, il parc dal Tiliment, lis variis sorzivis di aghe, come il Poçut o il Ziremont. Cundiplui, si puedin viodi lis variis frazions, fâ bagns intal
Tiliment o intal Riu Pontaibe, intal Arzin.


text:
la SAPIENCE e i siei conseis
Ricuarts di un pari ai siei fîs
4 1 Scoltait, fîs, l’insegnament di un pari,
stait atents par rivâ a la savietât.
2 Parcè che jo us doi une buine scuele;
no stait a spreseâ il gno insegnament.
3 Ancje jo o soi stât un fi par gno pari,
bon e benvolût ai vôi di mê mari.
4 Lui mi istruive e mi diseve:
“Il to cûr che si viergi a lis mês peraulis,
ten cont dai miei insegnaments e tu vivarâs!
5 Cuiste sapience; cuiste inteligjence;
no sta dismenteâle e no sta slontanâti
des peraulis de mê bocje.
6 No sta bandonâle e jê ti vuardarà;
cîr di volêj ben e ti protezarà.
7 Cjaveç de sapience: cuiste la sapience
e cun dut ce che tu às cuiste l’inteligjence.
8 Tenle strente e ti puartarà in alt,
e sarà la tô glorie se tu le cjapis a braçecuel;
9 e metarà sul to cjâf une zoe di gracie,
ti cerclarà di une corone di sflandôr”.
Racomandazion a vuardâsi dai trisc’
10 Scolte, fi gno, viergiti a lis mês peraulis
e si moltiplicaran par te i agns de vite.
11 Jo ti istruis te strade de sapience,
ti instradi pai trois de onestât.
12 Cuanche tu cjaminarâs, il to pas nol cjatarà berdeis,
e ancje lant di corse, no tu ti inçopedarâs.
13 Brinche la regule, no sta bandonâle,
tenle cont, che e je la tô vite.
14 No sta meti pît tai trois dai trisc’
e no sta lâ pe strade dai pôc di bon.
15 Fuissile, no sta passâ par dongje,
slontaniti di jê e passe vie dret.
16 Lôr no rìvin a indurmidîsi se no àn fat alc di mâl,
no ur ven nancje sium se no àn fat inçopedâ.
17 Lôr a màngjn il pan de tristerie
e a scòlin il vin dai violençs.
18 La strade dai jusc’ e je tanche la lûs da l’albe,
ch’e cres in sflandôr fint in plen dì.
19 La strade dai trisc’ invessit e je tanche il scûr;
no san tor di ce che si inçopedaran.
Racomandazion a tignî vuardât il cûr
20 Fî gno, sta atent a lis mês peraulis,
slungje l’orele ai miei insegnamençs.
21 Che no si slontànin dai tiei vôi,
tenju cont dentri dal to cûr.
22 Parcè che a son vite par chel che ju cjate,
par ogni cuarp a son tante salût.
23 Cun ogni cure ten cont dal to cûr,
parcè che la vite e ven fûr di li.
24 Pare vie di te la falsetât de bocje,
ten lontans di te i lavris bausârs.
25 I tiei vôi ch’a cjàlin indenant,
e cjale dret denant di te.
26 Splane il troi denant dal to pît,
dutis lis tôs stradis ch’a vedin tignince.
27 No sta voltâti ni a drete ni a çampe,
tire vie il to pît dal mâl.


text:
07 aprile 2013
Fats e no "parole"
gno materiâl promozionâl di cjarte, in coerence cun chest blog, faceboook, twitter e i intervents publics come la presentazion de coalizion fate martars passât. No ai pôre di fâlu parcè che o vin di jessi braurôs di ce che o sin: une plante e cres sane e fuarte dome se e à lidrîs profondis. Us ricuardi lis peraulis di pre Checo Placerean “Nol è lecit plui, par chei che a vuelin ministrâ la nestre tiere, di no vê coragjo, parcè che chel che nol à coragjo pe nestre int al è un che nol servìs la nestre int, ma al servìs un altri paron”.
E se o sarai elet in Provincie di Udin mi impegnarai par dâ al nestri popul e ae nestre lenghe la dignitât che a mertin, no cun chê di sierâsi, ma di cjalâ e dialogâ cui altris ae stesse altece.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
E se o sarai elet in Provincie di Udin mi impegnarai par dâ al nestri popul e ae nestre lenghe la dignitât che a mertin, no cun chê di sierâsi, ma di cjalâ e dialogâ cui altris ae stesse altece.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
«Cormôr Salvadi» al è di agns il festival plui informâl, zovin e vivarôs che si davuelç in Friûl. Ancje la edizion di chest an e à riservât sorpresis e confermis. O vin sintût Pauli Cantarut, un dai curadôrs de organizazion.
Pauli, Cormôr Salvadi 2008:
il spirt isal simpri chel?
Sigûr: cui che al è vignût lu à podût viodi. L’apontament si clame “salvadi” parcè che si davuelzeve intun cjamp, di cualchi an lu fasìn li dal spazi de Festintenda di Mortean. Salvadi ancje parcè che al è nassût cun chê di dâi une pussibilitât di fâsi viodi e di fâ esperience aes espressions plui gnovis e zovinis de culture furlane. In cjamp musicâl di ca a son vignûts fûr il grup dai Trastolons, par esempli, e ducj i zovins rappers furlans.
Mi visi dai prins tocs di freestyle in marilenghe improvisâts di Passion (il freestyle al è une sorte di rap li che tu âs di inventâ rimis sul moment, ndr)…
Vere, e no stin a dismenteâ ancje il teatri e la poesie.
Tal cjamp musicâl, segnalinus une conferme e une sorprese di cheste edizion.
Rispueste facil. La conferme al è Loris Vescovo che al à presentât il so gnûf disc “Borderline”. Un lavôr une vore biel e rafinât che lu à presentât cu la violonceliste Julia Kent, une che ultimementri e à colaborât cun int une vore valutade te sene alternative rock, tant che Devendra Branhart e Anthony & the Jhonsons. La sorprese al è il disc dai R.Esistence in dub, grup di dj Tubet. Il prin disc reggae di chenti: fin cumò il gjenar nol jere stât praticât te musiche furlane.
Vie pes seradis si è viodude ancje la sculture
cun «Spicepiere»…
Sì, cheste e je une iniziative fate in colaborazion cul Comun di Mortean. Za l’an passât o vin vût i scultôrs cul len. Ogni an o vin chê di presentâ un gnûf “materiâl”. I scultôrs a realizin lis oparis vie pe manifestazion, cussì la robe e devente sie laboratori, sie performance. Lis statuis che a son stadis creadis a saran instaladis ator pal teritori dal Comun di Mortean.
Dree Venier
______________________________________
Ce che al jere al Cormôr Salvadi 2008
VINARS AI 26 DI SETEMBAR
a lis 21.00
Zornade europeane des
lenghis conciert cun
Sam Karpienia
(Ocitanie – FR),
Loris Vescovo (Friûl)
feat. Julia Kent (USA)
SABIDE AI 27 DI SETEMBAR
a lis 21.00
An internazionâl des
lenghis conciert cun
Lisa Stern (A), Priska (Friûl),
Mojra B dj set
VINARS AI 3 DI OTUBAR
a lis 21.00
Cormôr Dubwise
R.esistence in dub (Friûl)
presentazion dal cd
VITE CUN CALME
(Musiche Furlane Fuarte)
Pansilecta dj set
SABIDE AI 4 DI OTUBAR
a lis 21.00
Gnot Hybride
Mahjongg (USA)
D.S.P. (Friûl), Lak dj set
DOMENIE AI 5 DI OTUBAR
a lis 21.00
O voi ator pal prât
animazion pai fruts cul
magjic Adrian & Wido
conciert cun Bande Tzingare
Fabian Riz Orquestra
Teatro Incerto
Bessôl: un arbitro tal bunker
cun Claudio Moretti,
regjie Fabiano Fantini,
prod. CSS teatro stabile
di innovazione del FVG
Par dute la durade
de manifestazion
«Spicepiere»
Simposi di sculture
su piere cun Edi Carrer,
Nico Colle, Pablo A. Garelli,
Alvise Santin.
ATUALITÂT. Il festival salvadi............
«Cormôr Salvadi» al è di agns il festival plui informâl, zovin e vivarôs che si davuelç in Friûl. Ancje la edizion di chest an e à riservât sorpresis e confermis. O vin sintût Pauli Cantarut, un dai curadôrs de organizazion.


text:
Lussemburc (citât)
Lussemburc (Lëtzebuerg o, in tal tabaià di ogni zornade, d'Stad in lussemburghês, Luxembourg in francês, Luxemburg in todesc) a je le capitâl dal Granducât di Lussemburc. A je logade in tun speron di clap dulà che a si cjatin i flums Alzette e Pétrusse e a conte 124 528 abitants in tal 2021.
Amministrazion[cambie | modifiche il codiç]
Il sindic de citât di Lussemburc a je Lydie Polfer (Demokratesch Partei), dal 2013. I sindics precedents dai ultims ains a sono stâs Xavier Bettel (2011-2013) e Paul Helminger (1999-2011), duç dal istes partît. Le Lydie Polfer e jere già stade sindic de citât prime di Paul Helminger, dal 1982 al 1999.
Quartîrs[cambie | modifiche il codiç]
Le citât e je dividude il 24 quartîrs (par lussemburghês quartierën, par francês quartiers, par todesc Stadtteile): Beggen, Belair, Bonnevoie-Nord-Verlorenkost, Bonnevoie-Sud, Ville-Haute, Cents, Cessange, Clausen, Dommeldange, Eich, Gare, Gasperich, Grund, Hamm, Hollerich, Kirchberg, Limpertsberg, Merl, Muhlenbach, Neudorf-Weimershof, Pfaffenthal, Pulvermuhl, Rollingergrund-Belair-Nord, Weimerskirch.
Traspuarts[cambie | modifiche il codiç]
Dal 10 dicembar 2017 le citât e dispon di une moderne tranvie in espansion, il cui servizi al è, dal 1° març 2020, gratuit.
Lussemburc e je ancje une stazion dal TGV Est da 10 Giugn 2007.
A Lussemburc si cjate l'unic aeropuart dal paîs, l'Aeropuart di Lussemburc-Findel.
Monuments[cambie | modifiche il codiç]
A Lussemburc a son logâs tanç lûcs di grande impuartance cultural, politiche e storiche:
- il Palaç Granducâl lussemburghês, costruit dal 1572 cun i proğets di Adam Roberti e le residence uffiziâl de famee granducâl dal 1890.
- le Cjamare dai deputâts, il parlament dal granducât.
- le Cattedrâl di Notre-Dame, glesie in stîl tart-gotic dulà che a son seppelîs qualchi membri de famee real dal Lussemburc: Zuan I di Boemie, fii di Enric VII di Lussemburc; Marie Anne di Bragance, femine di Vielm IV di Lussemburc; Marie Adelaide di Lussemburc, fie di Vielm IV di Lussemburc; Carlotte di Lussemburc, fie di Vielm IV di Lussemburc; Felice di Borbone di Parme, om di Carlotte di Lussemburc; Carli di Lussemburc, fii di Carlotte di Lussemburc; Giusepine Carlotte dal Belgjo, femine di Zuan di Lussemburc; Zuan di Lussemburc, fii di Carlotte di Lussemburc.
- le Place Guillaume e je le place principâl de citât dulà che si cjate il Municipi, costruit in tal 1830.
- le statue de "Gëlle Fra" o "Siore d'aur".


text:
GFS 14.2010
Ricercjis
- Alessandra Burelli, Frakeki. Alfabetizazion in furlan te preadolessence
- Matteo Nicolini, Paolo Cassina, Massimo Battiston, La gjestion otimâl de pression intes rêts di acuedot: aument de eficience di gjestion e riduzion dai coscj energjetics
- Alessandro Coccolo, Il “Puint di Mûr” dilunc de bandonade ferovie Pontebane in comun di Dogne (Ud), e la sô riconversion par ûs ciclabil
- Alfonsina Pappacena, Disvilup di une metodologjie di coprecipitazion modificade par soluzions solidis di ossits di ceri e zirconi cun alte resistence termiche e aree superficiâl elevade
Rassegnis
- Valentino Castellani, La societât de informazion: cirint lis origjins
- Federico Vicario, Il Schedari onomastic di Tite Cuargnâl
Recensions
- Antonio Sciarretta, Toponomastica d’Italia. Nomi di luoghi, storie di popoli antichi (Franco Finco)